1914 1 1 I Florida, USA, indledes verdens første planmæssige ruteflytrafik.\n1914 1 5 Henry Ford indfører minimumsløn på 5$ pr dag.\n1914 1 11 Carl Jacobsen, "Bryggeren", er død, han blev 71 år gammel. Han var søn af Laura Holst og J.C. Jacobsen, som grundlagde Carlsberg-bryggeriet. Efter at være blevet student fra Borgerdydskolen på Christianshavn fulgte han forelæsninger på Polyteknisk Læreanstalt og Landbohøjskolen og i 1866 begav han sig på en 4-årig uddannelsesrejse til ledende bryggerier i udlandet. I 1871 lejede han af sin far et nyopført bryggeri, "Ny Carlsberg", som var bygget efter Carls egne tegninger. Efterspørgslen efter øllet fra Ny Carlsberg var så stor, at Carl i 1882 opførte et nyt, selvstændigt bryggeri, det andet Ny Carlsberg, hvis ry som mønsterbryggeri hurtig blev slået fast. De to bryggerier fusionerede i 1906 med Carl som den første direktør.\nCarl nærede en brændende kærlighed både til sit land, sin by og kunsten. I 1879 stiftede han legatet Albertina til udsmykning af Københavns pladser og haver. I 1882 grundlagde han Ny Carlsberg Glyptotek, og seks år senere tilbød han at gøre sine samlinger af nyere kunst til offentlig ejendom, hvis stat og kommune ville opføre en monumental bygning dertil. Den 14. januar 1899 skænkede Carl samtlige sine samlinger af antik og nyere kunst samt hans betydelige arkæologiske samlinger til udvidelse af Ny Carlsberg Glyptotek. I 1901 stiftede Carl og Ottilia Ny Carlsbergfondet, hvortil henlagdes Ny Carlsberg Bryggeri m.m., således at indtægterne herfra anvendes til kunstneriske formål. Efter Carl Jacobsens død overtog sønnen Vagn Jacobsen ledelsen af Carlsberg Bryggerierne, mens Helge Jacobsen overtog ledelsen af Ny Carlsberg Glyptotek.\n1914 1 14 Henry Ford annoncerer nye fremskridt i bilproduktionen, som reducerer samlebåndstiden fra 12½ time til 93 minutter.\n1914 1 27 Karen Marie Løwert, skuespillerinde og i en årrække direktør for Aalborg Teater og Det ny Scala. Hun dør i 2002.\n1914 2 5 William S. Burroughs, amerikansk forfatter og digter. Han anses som en af de mest fremtrædende af de forfattere og digtere, der udgør beatgenerationen. Han debuterer som forfatter i 1953 med den selvbiografiske roman "Junky", der hudløst ærligt beskriver hans liv som narkomisbruger, et misbrug han fortsatte hele sit liv. Mest kendt er romanen "Naked Lunch" fra 1959 ("Nøgen Frokost", 1967), der bliver filmatiseret i 1991. Han dør den 2. august 1997, 83 år gammel.\n1914 2 7 Sejr Volmer-Sørensen, pianist, skuespiller, revydirektør og tv-vært. Han bliver uddannet som pianist i Paris og har sin debutkoncert i Tivoli i 1934. Herefter giver han en række koncerter herhjemme og i udlandet. Fra 1937-1939 er han meddirektør ved Riddersalen i 1937-39 og direktør for Hornbækrevyen i 1942. Fra 1950 er han ansat i Danmarks Radio, hvor han bliver en meget populær radio- og tv-vært. Han bliver landskendt med programmet TV i Tivoli og indsamlingen til Ungarnshjælpen i 1957. I 1976 er han stifter af og direktør for Amager Scenen. Hans talenter strækker vidt, fx skriver han ca. 900 sangtekster, bl.a. Dansevise, der i 1963 vinder det europæiske Melodi Grand Prix i London. Han dør den 12. maj 1982, 68 år gammel.\n1914 3 3 Asger Jorn, maler, grafiker, billedhugger, keramiker og kunstteoretiker fødes i Struer under navnet Asger Jørgensen. Efter lærereksamen tager han til Paris for at uddanne sig som kunster. Er én af COBRA retningens grundlægger. COBRA bliver grundlagt i Paris i 1948 af 6 kunstnere fra Danmark, Holland og Belgien: Jorn, Appel, Constant, Corneille, Noiret og Dotremont, og eksisterer som bevægelse indtil 1951. Navnet stammer fra de første bogstaver i Copenhagen, Brussels og Amsterdam, 3 af de hovedstæder, som er besat under anden verdenskrige COBRA blev den første kunstnergruppe uden et specifikt geografisk centrum. Det grundlæggende princip er, at kunst kun kan være eksperimental. Dette er Jorns personlige forhold til kunsten gennem hele hans liv. De fleste af kunstnerne i COBRA er unge, og de ønskee at etablere en efterkrigsbevægelse i overensstemmelse med tidens filosofiske bevægelser, repræsenteret ved Sartre og Camus. I COBRA perioden bliver Jorn interesseret i de nordiske myter. Jorn lever i ekstrem fattigdom, og hans helbred bliver stadig dårligere. Dette afspejles i hans malerier, som er præget af mørke, claustrofobi etc. Jorn døde af lungekræft i Århus i 1973.\n1914 3 26 William Westmoreland, amerikansk general. Han har kommandoen over de amerikanske militære operationer i Vietnamkrigen, da den er på sit højeste mellem 1964 og 1968.\n1914 3 27 Budd Schulberg, amerikansk manuskriptforfatter, romanforfatter og Tv-producer. Han er særlig kendt for sine romaner "What Makes Sammy Run?" 1941 (dansk: "Hvorfor har Sammy så travlt?") og "The Harder They Fall" 1947 (filmatiseret i 1956 med Humphrey Bogart) og for sit Oscar-belønnede manuskript til filmen "On the Waterfront" (dansk: "I storbyens havn") fra 1954 med Marlon Brando i en af hovedrollerne. Budd Schulberg dør den 5. august 2009, 95 år gammel.\n1914 3 27 Første succesfulde blodtransfusion - den finder sted i Bruxelles.\n1914 4 2 Sir Alec Guinness, engelsk skuespiller.\n1914 4 11 George Bernard Shaw's "Pygmalion" har premiere.\n1914 4 23 For første gang spilles en baseballkamp på Chicagos stadion Wrigley Field, indtil 1926 kaldet Weeghman Park. The Federals spiller mod Kansas City Packers.\n1914 5 1 Aage Stentoft, komponist og teaterdirektør. Han vil egentlig studere jura, men pga. pengemangel begynder han at komponere musik til reklamer. I 1934 starter han som akkompagnatør og komponist for revyteatret Co-Optimisterne. Mange af hans melodier bliver hurtigt populære. Han skriver mere end 700 melodier, hvoraf mange stadig er populære. Han er direktør for en række forskellige teatre – Frederiksberg Teater, Dagmar Teatret, Det Ny Scala og Apollo Teatret. I 1961 emigrerer han til Spanien. I 1973 vender han tilbage til Danmark som leder af Tivoli Teatret, indtil han i 1981 vender tilbage til Spanien, hvor han dør i sit hjem nær Malaga i den 8. juli 1990, 76 år gammel.\n1914 5 9 Jordskælv på Sicilien dræber mere end 100 mennesker.\n1914 5 13 Joe Louis, verdensmester i sværvægtsboksning; han dør i 1981.\n1914 5 15 Tenzing Norgay, nepalesisk sherpa og bjergbestiger. Sammen med Edmund Hillary når han som de første toppen af Mount Everest 29. maj 1953. Tenzing efterlader en plade chokolade, en pakke kiks og nogle bolsjer som en gave til guderne. Tenzing bliver den første direktør for feltuddannelsen ved Himalaya Mountaineering Institute i Darjeeling, da den bliver oprettet i 1954. Han dør den 9. maj 1986, 71 år gammel.\n1914 5 25 Den irske "Home Rule" lovgivning vedtages. Der bliver uro i Ulster, som ikke vil regeres af katolikkerne i Dublin.\n1914 5 29 Den britiske liner RMS Empress of Ireland på vej fra Quebec til Liverpool med 1.477 passagerer og besætningsmedlemmer bliver vædret af det norske fragtskib SS Storstad ud for St. Lawrence floden i Canada, og 1.012 mennesker omkommer i en af skibshistoriens værste skibskatastrofer.\n1914 6 1 Eventyrerne Alfred Nervø og Cai Caspersen gennemfører en biltur fra Paris til København på tre dage i en 10 HK Wanderer.\n1914 6 7 Det første fartøj, "Alliance" passerer gennem Panamakanalen.\n1914 6 9 Kirsten Hüttemeyer, forfatter af kogebøger, TV-kok. Hun dør i 2003.\n1914 6 11 På en køretur gennem Westminster, London udsættes kong George for et attentat af to suffragetter; kongen såres let.\n1914 6 15 Jurij Andropov, sovjetisk politiker og generalsekretær i Sovjetunionens kommunistiske parti fra 12. november 1982 til sin død 16 måneder senere. Han overtager posten som generalsekretær efter Leonid Bresjnev, og i 1983 får han endvidere hvervet som formand for Sovjetunionens Øverste Sovjets præsidium. Han dør den 9. februar 1984, 69 år gammel.\n1914 6 20 Det tyske krigskib Bismark søsættes.\n1914 6 23 Det olympiske flag med de fem ringe hejses for første gang. Det skete ved IOC's 16. session i Paris.\n1914 6 28 Under besøg i Sarajevo bliver den østrig-ungarske tronfølger Franz Ferdinand og hans gemalinde skudt af Gavrilo Princip, gymnasieelev og medlem af den serbiske revolutionære organisation "Den sorte hånd". Attentatet udløser udbruddet af den 1. verdenskrig en måned senere.\n1914 7 5 Gerda Gilboe, skuespillerinde og sangerinde. Hendes navn er for altid knyttet til Elizas rolle i My Fair Lady, hvor hun med få dages varsel redder premieren på Falkonerteatret i nytåret 1959-60. Skolekomedie vækker hendes teaterlyst. Efter skolen får hun undervisning hos en lokal sanglærerinde, og bliver af Gerda Christophersen antaget til Nykøbing F. Revyen, hvor hun gør stor lykke. Hun bliver efterfølgende knyttet til Apollo Teatret. Selvom hun ikke havde nogen skuespilleruddannelse, arbejder hun i seks år på Århus Teater, hvor hun debuterer som Fru Larsen i Melodien der blev væk, og siden spiller Puk i En Skærsommernatsdrøm. Så begynder de store sangroller at komme, titelrollen i Frk. Nitouche<> (1938) og Adèle i Flagermusen (1940). I 1948 debuterer hun som operasangerinde ved Den Jyske Opera som Rosina i Barberen i Sevilla. Samtidig fortsætter hun sin karriere som operettestjerne på Nørrebros Teater, hvor hun bl.a. spiller sammen med Poul Reichardt og Poul Bundgaard. Hun har således en stor karriere bag sig, da hun med fem dages varsel springer ind på Falkonerteatrets scene som Eliza i My Fair Lady. I 1970 begynder hun at studere på Kbh.s Universitet, hvor hun bliver exam.art. i retorik. Fra 1980’erne optræder hun i højere grad i musical- end operaroller.\n1914 7 21 Den amerikanske astronom Seth Barnes Nicholson opdager Jupiter-månen Sinope, hvis bane han beregner til sin Ph.D. afhandling i 1915.\n1914 7 23 Østrig-Ungarn kræver, at Serbien arresterer lederne af bevægelsen "Den sorte hånd", hvis erklærede mål er et Storserbien - om nødvendigt med terror.\n1914 7 24 Serbien appellerer til Rusland for hjælp.\n1914 7 25 Serbien nægter at udlevere lederne af "Den sorte hånd".\n1914 7 28 Østrig-Ungarn erklærer krig mod Serbien som følge af mordet den 28. juni på ærkehertug Franz Ferdinand in Sarajevo; dette er indledningen på første verdenskrig.\n1914 7 31 Den franske socialistleder Jean Jaures myrdes på en parisisk restaurant, netop som første verdenskrig er ved at bryde ud.\n1914 8 1 Tyskland erklærer krig mod Sovjetunionen. Italien erklærer sig neutral. Luxembourg invaderes af den tyske hær.\n1914 8 2 England mobiliserer. Russiske tropper går ind i Østpreussen. USA erklærer sig neutral.\n1914 8 3 Det første skib passerer gennem den nye Panama Canal.\n1914 8 3 Tyskland og Tyrkiet underskriver en hemmelig traktat. Italien erklærer sig neutralt. Tyskland erklærer Frankrig krig.\n1914 8 4 Tyskland erklærer Belgien krig.\n1914 8 4 Horatio Kitchener bliver engelsk krigsminister.\n1914 8 4 Da Londons ultimatum til Berlin udløber ved midnat, erklærer England krig mod Tyskland.\n1914 8 5 Montenegro erklærer krig mod Østrig-Ungarn i første verdenskrig. Cuba, Uruguay, Mexico og Argentina erklærer sig alle neutrale.\n1914 8 5 USA erklærer sig neutral, da Tyskland erklærer krig mod Sovjetunionen.\n1914 8 5 Verdens første elektriske trafikfyr idriftsættes på Euclid Avenue og East 105th Street i Cleveland, Ohio.\n1914 8 6 Zeppelinangreb på Liege; 9 mennesker bliver dræbt.\n1914 8 6 Østrig–Ungarn erklærer Rusland krig. Serbien erklærer Tyskland krig.\n1914 8 7 Lord Kitchener anmoder om mindst yderligere 100.000 mand til den engelske hær. Midt i september har mere end 500.000 meldt sig frivilligt.\n1914 8 7 Franske tropper gik ind i Alsace. Jos Joffre overtog overkommandoen over den franske hær. Montenegro erklærede Østrig-Ungarn krig. Tropper fra British Expeditionary force blev landsat i Ostend, Calais og Dunkirk.\n1914 8 10 Tyrkiet slutter sig til Tyskland i første verdenskrig.\n1914 8 12 England erklærer Østrig-Ungarn krig.\n1914 8 12 "Tykke Bertha" for første gang i brug. Det sker mod Fort Pontisse ved Liege. 43 tons tunge "Tykke Bertha", opkaldt efter fabrikanten Gustav Krupps hustru, kan afsende granater over en afstand af ca 15 km.\n1914 8 14 Poul Hartling, cand. theol. i 1939, lærer i 1945, rektor for Zahles Seminarium i 1959, politiker, dansk statsminister fra 19. december 1973 til 13. februar 1975). Han bliver valgt til Folketinget for Venstre i 1957, men falder ved valget i 1960. I 1964 kom igen i Folketinget, og da Erik Eriksen i 1965 går af som formand for folketingsgruppen og som partiformand, overtog Poul Hartling begge poster. I sin berømte "Svanningetale" nærmer han sig Det Radikale Venstre. Da Jens Otto Krags regering træder tilbage i 1968, dannes VKR-regeringen under Hilmar Baunsgaard og med Poul Hartling som udenrigsminister. Efter det såkaldte "jordskredsvalg" i 1973 danner Hartling en Venstre-mindretalsregering, selv om Venstre har mistet 8 mandater. Selv om Venstre i 1975 næsten fordobler sit mandattal, danner Anker Jørgensen en socialdemokratisk regering. Efter valgnederlaget i 1977 forlader Poul Hartling dansk politik og bliver FN's flygtningehøjkommissær fra 1978-1985. Hartling dør den 30. april 2000.\n1914 8 15 Panama kanalen åbnes officielt ved, at amerikanske SS Ancon passerer fra Atlanterhavet til Stillehavet. Før kanalen blev bygget, måtte handelsskibene gå syd om Kap Horn. USA fremkaldte en revolution for at få Panama løsrevet fra Columbia.\n1914 8 16 Japan går ind i første verdenskrig på allieret side.\n1914 8 18 Den amerikanske præsident Woodrow Wilson udsender proklamationen om neutralitet.\n1914 8 19 Det canadiske parlament godkender oprettelsen af såkaldte ekspeditionskorps.\n1914 8 20 Tyskland besætter Bruxelles, og den belgiske hær trækker sig tilbage til Antwerpen.\n1914 8 21 Karl Krøyer, fabrikant og opfinder. Fra sin tidligste ungdom sysler han med teknik og opfindelser. Han får aldrig nogen teknisk uddannelse, men etablerer i 1942 en virksomhed, der skal sætte produktioner i gang af hans egne opfindelser, såsom en erstatningselastik til undertøj, badedragter med indbyggede busteskål, en glykosefabrik til bryggeriet Ceres, den såkaldte Look-stegepande med en bund, som kød ikke brænder på, synopal vejbelægningsmateriale, der ikke som almindelig asfalt sluger billygternes lys osv. I november 1964 synker fragtskibet Al-Kuwait i Kuwaits havn. Skibet er forsikret hos et dansk selskab, og dette henvender sig til Krøyer om hjælp. Sammen med en yngre medarbejder opfinder Krøyer et system, hvor man blæser luftfyldte polystyrenkugler ind i skroget og derved får det til at hæve sig mod overfladen. Et meget fortalt historie er, at Krøyer ikke kan få patent på metoden, da den er beskrevet i en historie fra 1949, hvor Anders med hjælp fra Rip, Rap og Rup hæver et skib ved hjælp af bordtennisbolde. Karl Krøyer dør den 19. august 1995, 80 år gammel. (I begyndelsen af 1950'erne bragte jeg mælk ud om morgenen, l.a. til Karl Krøyer, og hver morgen beundrede jeg hans smukke Jaguar, som stod i indkørslen.)\n1914 8 22 Den pensionerede 63-årige tyske general Paul von Hindenburg kaldes til aktiv tjeneste på østfronten. Som svar på telegrammet fra generalstaben sender han ordene "Bin bereit" ("Er beredt"). Til stabschef får han Erich Ludendorff. Han bliver senere tysk rigspræsident til sin død i 1934.\n1914 8 23 Kejseren af Japan erklærer krig mod Tydkland.\n1914 8 23 Efter at den belgiske hær har overgivet sig, fortsætter tyskerne fremrykningen mod Paris. Slaget ved Mons medfører, at de engelske tropper, som er i undertal, må trække sig tilbage.\n1914 8 24 Tyske tropper går ind i Frankrig ved Lille.\n1914 8 26 På østfronten indleder feltmarskal Paul von Hindenburg slaget ved Tannenberg, hvor 225.000 russere tages til fange.\n1914 8 26 Den tyske hær krydser den franske flod Meuse på Vestfronten.\n1914 8 28 Første flådeslag i første verdenskrig finder sted ved Helgoland. 2 krydsere og 2 destroyerflotiller, støttet af en krydserstyrke fra den britiske hovedflåde, sænkes 3 tyske krydsere og en destroyer. Mere end 1.000 tyskere omkommer og 200 tages til fange.\n1914 8 30 Slaget ved Tannenberg ender med tysk sejr over russerne.\n1914 8 30 Paris bombes af tyske fly for første gang; 2 bliver dræbt.\n1914 8 31 Tyskerne har efter slaget ved Tannenberg taget 90.000 russere til fange.\n1914 9 2 Det Ottomanske rige begynder en generalmobilisering.\n1914 9 5 Slaget ved Marne (det første af tre) indledes.\n1914 9 5 Den franske hær indleder offensiv mod tyskerne, som truer Paris.\n1914 9 7 James Alfred Van Allen, amerikansk fysiker, professor 1951-1985 ved University of Iowa. Han udarbejder de eksperimenter, der bliver udført af den første amerikanske satellit, Explorer I, opsendt i januar 1958. Satellitten medbringer udstyr, der registrerer den kosmiske stråling i den øvre atmosfære og dermed afslører to udstrakte bælter af ladede partikler omkring Jorden, Van Allen-bælterne. Bælterne, som er med til at mindske strålingen på Jorden, opstår, når ladede partikler fra solvinden rammer ind i Jordens magnetfelt og derved bremses/afbøjes. Van Allen dør den 9. august 2006, 91 år gammel.\n1914 9 10 Den tyske hær standses ved Marne.\n1914 9 11 'St Louis Blues' af W.C. Handy offentliggøres. Efterfølgende er der lavet mere end 100 indspilninger af dette dejlige stykke musik.\n1914 9 15 De første skyttegrave i første verdenskrig graves af tyskerne.\n1914 9 15 Jens Otto Krag, socialdemokratisk politiker og statsminister. Han er født i Randers. Han bliver cand.polit. fra Københavns Universitet i 1940, hvorefter han bliver sekretær i Valutacentralen og Direktoratet for Vareforsyning. Efter krigen bliver han kontorchef i Arbejderbevægelsens Erhvervsråd. Jens Otto Krag er en hovedkraft bag Socialdemokratiets efterkrigsprogram: Fremtidens Danmark, som vedtages på kongressen. I 1962 afløser han Viggo Kampmann på statsministerposten. I 1966 får Socialdemokratiet og Socialistisk Folkeparti for første gang flertal og danner "det røde kabinet", en socialdemokratisk mindretalsregering alene støttet af Socialistisk Folkeparti. Efter folkeafstemningen den 2. oktober 1972 om tilslutningen til EU (dengang EF) overrasker han alle ved dagen efter at gå af som statsminister. Krag fortsætter frem til valget i 1973 som menigt folketingsmedlem. Efter sin afgang underviser Krag i politisk videnskab på Aarhus Universitet.\nHan er gift med Eva Birgitta Tengroth fra 1950 til 1955. 1959 gifter han sig med skuespilleren Helle Virkner, og de får to børn, inden ægteskabet bliver opløst i 1973. Han tilbringer de sidste år af sit liv i sit sommerhus i Skiveren, hvor han bl.a. bruger tiden på at skrive og male. Krag dør den 22. juni 1978, 63 år gammel.\n1914 9 18 Lov om irsk hjemmestyre ("Home Rule Bill") træder i kraft.\n1914 9 18 Den tyske officer Paul von Hindenburg bliver udnævnt til øverstkommanderende de tyske styrker på Østfronten - selv om han faktisk blev pensioneret i 1911.\n1914 9 22 Tyske U-både sænker 3 engelske krydsere ud for den skotske kyst.\n1914 9 23 Düsseldorf er mål for det første britiske luftangreb under første verdenskrig.\n1914 10 1 De første canadiske tropper afsejler til England.\n1914 10 4 Det første zeppelin angreb på London.\n1914 10 5 Første tyske kampfly skydes ned af et allieret fly.\n1914 10 6 Thor Heyerdahl, norsk etnolog og leder af Kon-Tiki (1947) og Ra (1969-70) ekspeditionerne, som skal sandsynliggøre, at Polynesien er blevet beboet fra Sydamerika; Heyerdahl dør 18. april 2002.\n1914 10 8 Tyske tropper erobrer Antwerpen i Belgien.\n1914 10 9 Antwerpen falder, efter at de britiske tropper havde gjort en forsinket indsats for at støtte den belgiske hovedhær på 150.000 mand under ledelse af kong Albert I af Belgien.\n1914 10 15 Slaget om Warszawa indledes.\n1914 10 17 Ved et jordskælv i Grækenland og Lilleasien omkommer over 3000 mennesker.\n1914 10 21 Første slag ved Ypres, hvor engelske soldater forsøgte stoppe en tyske fremrykning.\n1914 10 21 Slaget ved Warszawa ender med tysk nederlag.\n1914 10 24 Forfatteren Gustav Wied dør for egen hånd, 56 år gammel. "Børn er lykkelige, og Dyr og Kvinder, men vi Mennesker er det ikke." Knagsted\n1914 10 27 Dylan (Marlais) Thomas, walisisk poet. Af mange regnes han for en af 1900-tallet store forfattere. Han skriver digte, noveller, filmmanuskripter og radiospil. Ofte han selv roller i sine radiospil. Hans oplæsninger for publikum er meget populære, ikke mindst i USA. Til hans mest værker hører stykket "Under mælkeskoven", som har urpremiere for BBC i 1954 og bliver filmatiseret i 1973. Hans mest berømte digte er den kraftfulde "Do not go gentle into that good night" fra 1951 om Thomas' døende fader, og "Portræt af kunstneren som hvalp", en roman med selvbiografiske træk. Han dør den 9. november 1953, 39 år gammel, under en oplæsningsturné i New York. Da er han alvorligt alkoholiseret. Bob Dylan (som er døbt Robert Zimmerman) har taget sit efternavn fra digterkollegaen.\n1914 10 28 George Eastman annoncerer opdagelsen af farvefotografering, en opfindelse som markedsføres af hans selskab Eastman Kodak Company.\n1914 10 28 Terrorister fra "Den sorte hånd", som står bag mordet på tronfølgerparret Franz-Ferdinand og hans hustru den 28. juni 1914, dømmes til døden.\n1914 10 28 Jonas (Edward) Salk, amerikansk mikrobiolog og søn af jødisk-russiske emigranter, som udvikler en anti-polio vaccine, der stort set udsletter polio i de udviklede lande. Han grundlægger et institut, som søger at finde årsager til og midler mod andre dødelige sygdomme som cancer og AIDS. Han dør i 1995.\n1914 10 29 Tyrkiet går ind i verdenskrigen på centralmagternes side (Tyskland og Østrig-Ungarn).\n1914 10 30 Slaget ved Ypres begynder. Det afsluttes den 21. november.\n1914 11 1 Tyskerne besejrer englænderne i søslaget ved Coronel, Chile.\n1914 11 1 77 telefonfolk på Lolland-Falster stifter den arbejdsløshedskasse, som i dag er kendt som Min A-kasse.\n1914 11 5 Tyrkiet går ind i verdenskrigen på tysk side, England svarer med at annektere Cypern, der var under tyrkisk overhøjhed.\n1914 11 7 Japan angriber de tyske besiddelser ved Shanghai.\n1914 11 13 BH'en patenteres af Mary Phelps.\n1914 11 20 Det bliver et krav, at der skal foto på amerikanske pas.\n1914 11 25 Joe DiMaggio, amerikansk baseballspiller. En af USAs mest berømte baseballspillere. Han spiller for New York Yankees, med hvem han vinder World Series hele 9 gange. Endvidere blev han valgt som MVP (most valuable player) tre gange. I 1941 opnår han at få et hit i 56 kampe i træk, hvilket af mange betragtes som den største præstation i sportens historie. I 1954 gifter han sig med Marilyn Monroe. Han dør den 8. marts 1999, 84 år gammel.\n1914 12 1 Islands bliver selvstændig, i personalunion med Danmark. Dette varer indtil 1944.\n1914 12 8 En tysk eskadre under admiral Maximilian von Spee angribes af engelske krigsskibe ved Falklandsøerne. Fire tyske krydsere sænkes, admiral Spee, hans to sønner og 1.800 søfolk omkommer. Briterne mister ikke et skib.\n1914 12 10 Astrid Henning-Jensen, filminstruktør. Hun laver en del film sammen med sin mand Bjarne Henning-Jensen, fx "Ditte Menneskebarn" og "Palle alene i verden". Som selvstændig instruktør laver hun bl.a. "Vinterbørn" ( hun modtager Sølvbjørnen for denne film på Berlinfestivalen) og "Barndommens gade". Hun laver film højt op i årene: i 1996 som 82-årig debuterer hun med "Bella min Bella". Astrid Henning-Jensen dør den 5. januar 2002.\n1914 12 18 De tre nordiske konger, Christian X af Danmark, Gustav V af Sverige og Haakon VII af Norge, holder møde i Malmø i forbindelse med første verdenskrigs udbrud. Et resultat bliver, at man bekræfter enigheden om neutralitet i krigen.\n1914 12 24 Under 1. verdenskrig indtræffer det første tilfælde af den spontane "julevåbenstilstand" ved fronten nær Ieper i Belgien. Soldaterne synger blandt andet sangen "Stille Nacht, heilige Nacht," som er skrevet af præsten Joseph Mohr fra Østrig og med musik af Franz Xaver Gruber. Dette gentager sig de følgende to år i krigen.\n1914 12 24 Første luftangreb mod England finder sted ved Dover, hvor tyskerne smider en enkelt bombe. Bomben lander på en græsplæne og smadrer husets vinduer.\n1914 12 25 Julefreden sænker sig over skyttegravene ved fronten i første verdenskrig, hvor engelske og tyske tropper fraterniserer og udveksler gaver i ingenmandsland. Eftrer midnat genoptages skydningen.\n1914 12 26 Richard Widmark, amerikanske skuespiller. Han bliver især kendt for sine roller i Westernfilm, blandt andre John Ford-filmen "To mand red ud" fra 1961, hvor han spillede sammen med James Stewart. Han dør den 24. marts 2008.\n1914 12 29 I det tyskbesatte Belgien indstiller aviserne udgivelsen i protest mod den tyske censur. Ærkebispen af Bruxelles opfordrer befolkningen til at yde passiv modstand.\n1915 1 1 Den Tyske U- 24 sænker det engelske slagskib Formidable ved Plymouth.\n1915 1 2 Tåregas anvendes for første gang i krig - af tyskere mod russere i Polen.\n1915 1 3 For første gang bruges tåregas i krig. Det sker af tyske tropper i Polen.\n1915 1 12 USA's House of Representatives afviser forslag om stemmeret til kvinder.\n1915 1 19 Tyske zeppeliner bomber for første gang London under første verdenskrig.\n1915 1 25 Den første transkontinentale teleforbindelse bliver taget i brug mellem New York og San Francisco i USA.\n1915 1 28 United States Coast Guard oprettes.\n1915 1 28 Den tyske krydser Prinz Eitel Friedrich sænker det amerikanske skib William P. Fryer, der sejlede hvede til England. William P. Fryer bliver således det første amerikanske skib, der bliver sænket i den 1. verdenskrig.\n1915 1 29 Halfdan Rasmussen, digter. Fra 1935 er han skribent ved det syndikalistiske ugeblad Arbejdet, i 1961-62 redigerer og udgiver han den revolutionære syndikalistleder Christian Christensens erindringsbøger. Hans tidligste digte skriver han under indtryk af depressionen i 1930'erne og besættelsen, og de er overvejende advarende og pessimistiske. Senere bliver han blevet mere kendt for sine skægge og muntre Tosserier og Børnerim, fyldt med sproglige spil og overraskelser.\nGenerationer af børn er vokset op med Halfdans ABC og har glædet sig over hans sproglige påfund. For eksempel kan en lille dreng, der er bange for lyn, ønske sig en lynlås, der kan låse lynene fast, så de ikke sådan går rundt og slår ned. I 1958 vinder han De Gyldne Laurbær for digtsamlingen Torso, og i 1978 modtager han Herman Bangs Mindelegat og i 1988 Det Danske Akademis Store Pris.\n1915 1 30 John Profumo, engelsk krigsminister for det konservative parti fra 1960–1963 i Harold Macmillans regering. Hans navn er uløseligt knyttet til Profumo-skandalen, som er medvirkende til regeringens nederlag ved valget i 1964. John Profumo har et intimt bekendtskab med fotomodellen og korpigen Christine Keeler, som uden hans vidende samtidig har et forhold til en attaché ved den sovjetiske ambassade. Selv om der ikke er beviser for, at han har afsløret eller videregivet statshemmeligheder, bliver Profumo tvunget til at trække sig tilbage den 5. juni 1963. Han dør den 9. marts 2006, 91 år gammel.\n1915 1 31 Tyskerne bruger for første gas i krigen; det går ud over russerne.\n1915 2 1 Stanley Matthews, engelsk fodboldspiller. Han betragtes af mange som en af de bedste engelske spillere nogensinde, og han bliver som den første udnævnt som Årets fodboldspiller i Europa i 1956. Desuden er han den ældste, der til dato (2006) har spillet på det engelske landshold (42 år i 1957) samt spillet i den bedste engelske række (50 år i 1965). Han spiller over 700 ligakampe, men får aldrig en advarsel. Han blev som den første professionelle fodboldspiller adlet i 1965. Efter sin aktive karriere fungerer han i flere år som træner så forskellige steder som England, Malta, Sydafrika og Canada. Han dør den 23. februar 2000, 85 år gammel.\n1915 2 16 Den tyske hær under feltmarskal Paul von Hindenburg vinder en stor sejr over den russiske hær; 110.000 russere tages til fange.\n1915 2 18 Edvin Tiemroth, skuespiller og sceneinstruktør. Han gennemgår Det kongelige Teaters elevskole 1934-1936 og er skuespiller ved teatret frem til 1937. Fra 1937-1940 er han ansat på Odense Teater, men også knyttet til flere forskellige københavnske scener. Han er på Frederiksberg Teater 1940-1945, og fra 1945 er han freelance skuespiller og sceneinstruktør. Fra 1963-1967 er han sceneinstruktør på Det kongelige Teater, hvorefter han bliver direktør for Aarhus Teater. Sammen med sin hustru Clara Østø har han datteren Lene Tiemroth, som også er skuespiller. Edvin Tiemroth dør den 16. november 1984, 69 år gammel.\n1915 2 23 Paul Tibbets, officer i den amerikanske hærs flyvetropper. Kendt som pilot på flyet Enola Gay, der den 6. august 1945 kaster atombomben over Hiroshima. Tibbets navngav flyet efter sin mor, Enola Gay. I 1959 bliver han udnævnt til brigadegeneral, og opgiver sin militærkarriere i 1966. Han dør den 1. november 2007, 92 år gammel.\n1915 3 1 Peter Kitter, skuespiller og parodist. Oprindelig hed han Christian Johan Peter Alfred Petersen, men i 1938 købte han sit kælenavn fra barndommen, "Kitter". Han bliver uddannet i sang og debuterer som skuespiller i en Aage Stentoft-revy i 1939. Sidenhen optræder han bl.a. i Zigeunerhallen, hvor han arbejder sammen med store navne som Wandy Tworek og Leo Mathisen. I 1954 begynder han at turnere med siy one-man show, hvor han parodierer både mænd og kvinder, fx. Elga Olga, Poul Reumert, Maurice Chevalier og Bing Crosby. Han optræder i en række revyer – sidste gang i Ebeltoft Revyen 1982 – og nåede også at indspille nogle film. Sammen med kollegaen Bob Goldenbaum ("Lillebror") laver de en række lydbogsindspilninger af Tintin-tegneserierne, hvor Peter Kitter bl.a. spiller Kaptajn Haddock, en rolle som senere har opnået kultstatus. Han dør den 5. oktober 1983, 68 år gammel.\n1915 3 3 Det føderale agentur NACA (National Advisory Committee for Aeronautics)oprettes i USA. Formålet at fremme forskning mv. af områder, som relateret til flyvning. Den 1. oktober 1958 bliver agenturet opløst, og alt personel og alle ejendele bliver overført til National Aeronautics and Space Administration (NASA).\n1915 3 11 Den britiske flåde indleder blokade af de tyske havne.\n1915 3 19 Himmellegemet Pluto fotograferes for første gang. Det sker fra Lowell Observatory, som ofte benævnes "The home of Pluto".\n1915 3 20 Albert Einstein offetliggør den generelle relativitetsteori, som er en udvidelse af hans specielle relativitetsteori fra 1905, således at den også dækker effekten af tyngdekraften på rum og tid.\n1915 3 26 Skonnerten "Fulton" søsættes fra Marstal. Siden 1970 har hun sejlet som lejrskoleskib med tusindvis af unge mennesker.\n1915 4 7 Billie Holiday (født Eleanora Fagan) amerikansk jazzsangerinde, fødes i Baltimore. Moderen rejser nordpå for at få bedre betalt husarbejde og overlader datteren til slægtninge, som ikke tager sig meget af hende. Hun går ud af skolen i femte klasse og tjener penge ved at løbe ærinder for de prostituerede på et bordel. På bordellet er en grammofon, og hun får lov til at spille jazzplader på den. Som elleveårig bliver hun voldtaget af en nabo. Manden bliver dømt og straffet, Billie bliver sendt på en katolsk institution. Som fjortenårig tager hun toget til Harlem for at bo hos sin mor. To uger efter ankomsten til Harlem sidder Billie sammen med sin mor og tre andre kvinder på et bordel, da politiet stormer ind. De voksne bliver løsladt, men Billie bliver siddende i varetægt og derefter sendt til en institution i fire måneder. Da Billie er tyve år, hører jazz-komponisten John Hammon hende synge, og han erklærer, at hun er den største sanger, han har hørt. Med hans hjælp får hun arbejde med kendte navne som Benny Goodman, Teddy Wilson, Duke Ellington, Ben Webster og Lester Young. I 1939 tager Billie 'Strange Fruit' af Abel Meeropol på repertoiret, og den bliver hendes signatursang. Sangen handler om tre borgerrettighedsforkæmpere, som i 1930'erne blev lynchet og hængt i et træ af Ku Klux Klan. Hun bliver ofte nægtet at fremføre sangen udenfor Harlem. Billie gifter sig med trombonespilleren Jimmy Monroe i 1941 på trods af mange advarsler. Siden flytter hun sammen med trompetisten Joe Guy, som også sælger hende narkotika. Efterhånden bliver hun så medtaget af sit misbrug, at publikum ofte må vente i timer, før hun går på scenen. I 1947 bliver hun arresteret for besiddelse af heroin og dømt til otte måneder i Alderson-fængslet i Virginia. Hun får inddraget sit New York City kabaretkort, så hun de sidste tolv år af sit liv kun kan optræde i en klub, som bliver drevet af hendes nye samlever. Den oprindelige ungpigelige sødme i hendes sang afløses efterhånden af en hæs skrøbelighed i stemmen, der bærer vidnesbyrd om et hårdt liv med alkohol- og narkotikamisbrug. Billie falder sammen i sin lejlighed den 31. maj 1959 og bliver indlagt. Til sidst falder hun i koma og dør natten til den 17. juli 1959.\n1915 4 21 Den amerikanske humorist, forfatter og foredragsholder Samuel Langhorne Clemens, bedre kendt under sit kunstnernavn Mark Twain, er død, 74 år gammel. Navnet "Mark Twain" stammer fra hans barndom. Han boede ved den lavvandede Mississippi, og han hørte hele tiden matroserne på floddamperne råbe "Mark twain" (to favne), når de målte vanddybden. Hans bedst kendte værker er de to Mississippi-romaner "Tom Sawyer" og "Huckleberry Finn" med to meget forskellige drenge som hovedpersoner. Han udgav en lang række af humoristiske fortællinger, deriblandt historien "The Celebrated Jumping Frog of Calaveras County" fra 1865, som blev hans litterære gennembrud. Hans forfatterskab var facetteret og omfattende og rummede bl.a. rejsebeskrivelser, essays, historiske romaner, detektivhistorier, foredrag, humoristiske skitser, debatindlæg og en selvbiografi. Som barn morede jeg mig højlydt, hver gang Ebbe Rode i søndagens Giro 413 læste Mark Twains humoristiske historie "Begravelsen i Nevada", og siden læste jeg alt af Mark Twain, jeg kunne lægge mine hænder på.\n1915 4 22 Kemiske kampstoffer bliver første gang anvendt; det sker under 1. Verdenskrig, hvor tyske tropper anvendte klorgas mod franske og britiske styrker ved Ypres. I 1917 introducerer tyskerne sennepsgas, som er en blistergas.\n1915 4 25 Store britiske og franske styrker angriber Gallipoli-halvøen i Tyrkiet, men tyrkerne er forberedte, og resultatet bliver en flere måneder lang skyttegravskrig. Forsøget mislykkes, og det anslås, at 131.000 soldater dør og 262.000 bliver såret.\n1915 4 25 De allierede landsætter et ekspeditionskorps ved Dardanellerne.\n1915 5 3 Italien opsiger Tripelalliancen med Tyskland og Østrig-Ungarn for senere på måneden at erklære Østrig-Ungarn krig. Tripelalliancen, som var en forsvarsalliance, blev indgået den 20. maj 1882.\n1915 5 6 Orson Welles, amerikanske filminstruktør og skuespiller, en af filmkunstens største personligheder, bliver født. Som ganske ung optræder han som teaterskuespiller i Dublin. I USA debuterer han på Broadway i 1934 og vækker opmærksomhed som instruktør med nyskabende opsætninger af fx Shakespeares Macbeth (1936) og Julius Caesar (1937). I 1938 skabte han sensation med en radioversion af H.G. Wells' Klodernes Kamp, der får tusinder af lyttere i New Jersey til at tro, at Jorden er blevet invaderet fra Mars. På den baggrund inviteres Welles til Hollywood, og blot 25 år gammel debuterer han med Citizen Kane (1941, Den store Mand), som han selv er medforfatter til og spiller hovedrollen i. Filmen, som er en af mine yndlingsfilm, vækker opsigt ved sit nøgleportræt af bladmagnaten Randolph William Hearst, som forsøgte at standse den. Welles laver en række film, bl.a. The Magnificent Ambersons (1942, Familien Amberson), The Stranger (1946) og The Lady from Shanghai (1948, Kvinden fra Shanghai), hvor han spiller sammen med sin daværende hustru, Rita Hayworth. Efter Macbeth (1948), der får en dårlig kritik, tager Welles til Europa. Her laver han bl.a. Othello (1952) og Mr. Arkadin/Confidential Report (1955). Tilbage i USA laver han lavbudgetkrimien Touch of Evil (1958, Politiets blinde øje), hvor han selv spiller rollen som korrupt politimand. Igen tilbage i Europa laver Weles film som The Trial (1962, Processen efter Kafka) og Chimes at Midnight (1966, Falstaff), hvor han selv spiller Falstaff. Herefter kommer Karen Blixen-filmatiseringen Une histoire immortelle (1968, Den udødelige historie) og F for Fake (1974) Ud over at spille med i mange af sine egne film medvirker Welles også hyppigt i andres, mest berømt i Carol Reeds The Third Man (1949, Den tredje mand), hvor han spiller den moralsk anløbne Harry Lime i efterkrigstidens Wien. Orson Welles dør den 10.10.1985.\n1915 5 7 Den britisk/amerikanske luksusliner Lusitania, der sejler for rederiet Cunard Line mellem New York og Liverpool, torpederes af en tysk ubåd syd for Irland. Skibet, som medbragte 173 tons krigsmateriel i form af ammunition til de kæmpende soldater i Europa, synker på blot 18 minutter. 1.198 af de 1.959 om bord omkommer, heraf er 128 amerikanere, og hændelsen bliver en af årsagerne til USA's senere deltagelse i 1. verdenskrig på allieret side.\n1915 5 20 Moshe Dayan, israelsk militærleder.\n1915 5 23 Italien erklærer Østrig-Ungarn krig og indtræder dermed i første verdenskrig.\n1915 5 28 Kvinder i Berlin demonstrerer for fred.\n1915 5 31 Zeppelineren LZ 38 fra den tyske flåde dropper de første bomber over London.\n1915 6 5 Christian X underskriver den nye grundlov, som bl.a. giver kvinder valgret.\n1915 6 10 Saul Bellow, canadisk-amerikansk jødisk forfatter. Han regnes blandt de største amerikanske romanforfattere efter 2. verdenskrig. I 2005 modtager han Nobelprisen i litteratur. Bellow er professor ved flere universiteter, Minnesota, Princeton, New York og Chicago. Han dør den 5. april 2005, 89 år gammel.\n1915 6 13 Den hestetrukne sporvogn kører sin sidste tur i København.\n1915 6 14 Den hestetrukne sporvogn, "Hønen", kører sin sidste tur i København. Der havde kørt hestesporvogn i Købanhavn siden den 22. oktober 1863. Den havde plads til 20 passagerer og blev trukket på skinner af en enkelt hest. Den første københavnske linje gik fra Tivoli ad Vesterbrogade til Frederiksberg Runddel, men blev efterhånden forlænget over Sankt Annæ Plads til Lille Vibenshus, Østerbro for til sidst at nå helt ud til Hellerup. C.F. Tietgen havde overtaget den første sporvognslinje og stiftet Kjøbenhavns Sporvei-Selskab, men siden dukkede flere nye selskaber og ruter op i det københavnske bybillede.\n1915 6 15 Nini Theilade, dansk solodanser og balletpædagog. Hun dør den 13. februar 2018, 102 år gammel.\n1915 6 24 Fred Hoyle, engelsk astronom, tilhænger af teorien om, at universet stadig udvider sig samtidig med, at der dannes nyt stof i samme forhold. Har vistnok "opfundet" termen "Big Bang" i en af sine mange offentlige forelæsninger; han dør i 2001.\n1915 7 8 Billy Eckstine, amerikansk sanger.\n1915 7 9 Under første verdenskrig tvinger sydafrikanske tropper under ledelse af Louis Botha de tyske tropper i Sydvestafrika til overgivelse.\n1915 7 11 Yul Brynner, amerikansk skuespiller; 'Magnificent 7' & 'The King & I'. Han dør i 1985.\n1915 8 5 Warszawa besættes af tyske tropper, efter at russerne har trukket sig ud.\n1915 8 20 Italien erklærer Tyrkiet krig under 1. verdenskrig.\n1915 8 21 Italien erklærer krig mod Tyrkiet.\n1915 8 21 Raquel Rastenni (født Anna Rachel Rastén), sangerinde. Hun debuterer som sanger i 1938, hvor hun også får sin radiodebut. I 1940 danner hun sin egen swingtrio og får udsendt sin første grammofonplade. Da hun er af jødisk afstamning, må hun flygte til Sverige i oktober 1943 sammen med sin familie. I 1945 vender hun tilbage til Danmark, og i de følgende år bliver hun Danmarks førende sangerinde. Hendes bedst sælgende pladeindspilning er "Hele ugen alene" (1953), der sælger over 120.000 eksemplarer. Hun er den første danske kunstner, der opnår at få en guldplade for en mio. solgte grammofonplader. Hun repræsenterer tre gange Danmark ved Eurovision Song Contest. Hun dør den 17. august 1998, fire dage før sin 83 års fødselsdag.\n1915 8 26 Den tyske hær indtager Brest-Litovsk i Rusland under første verdenskrig.\n1915 8 27 Italier erklærer krig mod Tyskland.\n1915 8 29 Ingrid Bergman, svensk skuespiller, bl.a. kendt for sin rolle i "Casablanca". Hun dør i 1982 på sin 67 års fødselsdag.\n1915 9 5 Tsar Nicolaj II overtager kommandoen over den russiske hær efter storhertug Nikolai.\n1915 9 6 Den britiske hær tester den første prototype af kampvognen.\n1915 9 15 Tanks anvendes for første gang i historien, det sker af englænderne ved Flers i Somme. Disse er udviklet af Ernest Swinton og fører til en militær revolution.\n1915 9 21 C.H. Chubb køber Stonehenge arealet af Edmund Antrobus på auktion for 6.600 pund.\n1915 9 22 Sigrid Horne-Rasmussen, skuespillerinde. Hun bliver uddannet fra Det kongelige Teaters elevskole 1934-1936 og er ansat ved teatret 1937-1938. I 1942 får hun et gennembrud i Hornbæk Revyen med visen "Kammerat med Solen", som peger på lyspunkter i besættelsens mørke år. Hun indspiller en lang række film og var kendt som "Sitter". Fra 1950-1959 er hun gift med skuespilleren Dirch Passer.\n1915 10 7 Edith Cavell bliver arresteret for at hjælpe allierede soldater til flugt fra det Røde Kors hospital i Belgien, hvor hun arbejder. Hospitalet, som blev styret af det tyske militær, behandlede både allierede og tyske sårede. Det lykkes Edith Cavell at hjælpe mere end 200 allierede soldater til flugt til det nærliggende Holland. Af de 35 personer, som fængsles ved denne aktion, dødsdømmes de fem, men kun Edith Cavell og en belgisk arkitekt bliver henrettet.\n1915 10 8 Englænderne bruger for første gang giftgas - ved Loos.\n1915 10 12 Den engelske sygeplejerske Edith Cavell henrettes af tyskerne for at have hjulpet 200 allierede fanger til at flygte til Holland. Den 15. maj 1919 holdes en mindegudstjeneste for Edith Cavell i Westminster Abbey i overværelse af George 5. Hun begraves ved Norwich Cathedral, tæt på det sted, hvor hun voksede op som datter af den lokale sognepræst. (I parentes bemærket, er Edith Piaf opkaldt efter hende)\n1915 10 17 Arthur Miller, amerikansk forfatter og dramatiker. Han bliver verdensberømt for sine skuespil som f.eks. En sælgers død (eng. Death of a Salesman, 1949); opført på Det kongelige Teater i 1950, Heksejagt (eng. The Crucible, 1953) og The Misfits, 1961. Han modtager mange priser, bl.a. Pulitzer prisen for drama. I 1956 bliver han gift med Marilyn Monroe. De bliver skilt i 1961. Han dør den 10. februar 2005, 89 år gammel.\n1915 10 19 Hjalmar Havelund, journalist og forfatter, kendt for sine humoristiske bøger og foredrag - aflevereret med deglig fynsk lune. (Jeg nød som barn at lytte til ham i radioen.) Han dør den 21. februar 2007.\n1915 10 22 Camma Larsen-Ledet, politiker for Socialdemokraterne. Hun er Familieminister i Regeringen Jens Otto Krag II fra 28. november 1966 til 2. februar 1968. Hun bliver senere borgmester i Aabenraa fra 1970-1986. Hun dør den 12. august 1991, 75 år gammel.\n1915 10 27 Harry Saltzman, filmproducer ("James Bond").\n1915 11 9 Sargent Shriver, amerikansk politiker for Demokraterne og jurist fra Yale. Under John F. Kennedy og Lyndon B. Johnson arbejder han som politisk rådgiver. Fra 1968 til 1970 er han USA's ambassadør i Frankrig. Ved præsidentvalget i 1972 er han George McGoverns vicepræsidentkandidat. I 1976 gør han et mislykket forsøg på at blive Demokraternes præsidentkandidat. Fra 1955 er han gift med Eunice Kennedy Shriver, søster til John F. Kennedy. Han dør den 18. januar 2011.\n1915 11 11 Kjeld Jacobsen, dansk skuespiller, han gennemgår Privatteatrenes Elevskole 1944-1946, hvorefter han blev skuespiller ved Det Ny Teater og Folketeatret. Han kommer til Det Kongelige Teater i 1967. Kjeld Jacobsen dør den 6. juni 1970, 54 år gammel.\n1915 11 16 Coca-Cola får patent på sin karakteristiske flaske - en mere buttet udgave end vi kender i dag.\n1915 11 19 Den svensk/amerikanske aktivist Joe Hill (Joel Emmanuel Hägglund) bliver henrettet ved skydning efter at være dømt for at have skudt to personer under et røveri. Joe Hill regnes som en af det 20. århundredes mest indflydelsesrige amerikanske protestsangere, og han nævnes som inspirationskilde for kunstnere som Woody Guthrie, Bob Dylan, John Lennon og Joan Baez. Aftenen før sin henrettelse skrev Joe Hill "sit testamente":\nJoe Hill blev en ikonisk martyr for arbejderbevægelsen. I 1925 skrev Alfred Hayes den vel nok mest berømte tekst om Joe Hill. Digtet, "I Dreamed I Saw Joe Hill Last Night", blev sat til musik af Earl Robinson i 1936. Sangen er blevet fortolket af kunstnere som Joan Baez (der sang den foran mere end 300.000 koncertgæster ved Woodstockfestivalen i 1969), Pete Seeger, Paul Robeson og Bruce Springsteen. Annisette og Savage Rose fortolker sangen på deres album "Ild og Frihed" fra 1989.\n1915 11 23 Den kendte sang fra 1. Verdenskrig, 'Pack Up Your Troubles In Your Old Kit Bag', offentliggøres.\n1915 11 25 Augusto Pinochet, Chiles præsident og diktator 1973-90. Han dør i 2006.\n1915 12 4 Ku Klux Klan genoplives i Georgia.\n1915 12 9 Elisabeth Schwartzkopf, tysk-østrigsk operasanger, én af 1900-tallets mest anerkendte. Hun bliver gift med direktøren for Royal Opera House Covent Garden i London, Walter Legge og britisk statsborger i 1953. I 1992 bliver hun adlet. Hun dør den 3. august 2006, 90 år gammel.\n1915 12 12 Frank Sinatra (Francis Albert Sinatra), amerikansk sanger og skuespiller. I 1939 engagerer Harry James Frank Sinatra som vokalist i sit bigband, og efterfølgende er han i en periode medlem af Tommy Dorseys danseorkester. Han debuterer som solist under eget navn den 30. december 1942 i New York. Han bliver hurtigt populær, og han er på dette tidspunkt tydeligt inspireret af Bing Crosbys crooning og Billie Holidays fraseringer. Hans popularitet daler i slutningen af 1940'erne, men tog et nyt opsving, da han i 1953 af Capitol bliver lanceret som jazzsanger og fortolker af melankolske ballader. Parallelt hermed udviklede Frank Sinatra sit talent som skuespiller og modtager en Oscar for sin præstation i filmen From Here to Eternity, Herfra til evigheden (1953). I løbet af sin karriere medvirker han i mere end 50 film. I 1960'erne optræder han på talrige turnéer over hele verden og sæger millioner af plader, bl.a. New york, New York, Strangers in the Night og My Way; sidstnævnte blev hans kendingsmelodi. Officielt trækker han sig tilbage i 1971, men får et comeback i 1973 og fortsættter med pladeindspilninger indtil 1985.\n1915 12 12 Den tyske Junkers J1, verdens første fly, hvor hele skroget er af metal, testflyves. Det er bygget af den tyske ingeniør Hugo Junkers.\n1915 12 13 Balthazar Johannes Vorster, premierminister i Sydafrika fra 1966-1978 og præsident fra 1978-1979.\n1915 12 19 Edith Piaf (egl. Edith Giovanna Gassion), fransk sanger. Hun vokser op i et parisisk fattigkvarter og tjener allerede i en alder af otte år sine første penge som gadeartist. I midten af 1930'erne opnår hun fast engagement på en parisisk natklub, Le Gerny, under kunstnernavnet Piaf ('spurv'). Med sange som La Vie en rose (1946) og L'Hymne à l'amour (1950) vokses hendes popularitet i efterkrigstiden langt ud over Europas grænser. Hun bliver et forbillede for talrige kunstnere og præger nye unge talenter som fx Charles Aznavour og Yves Montand. Den spinkle kvinde med den kraftfulde stemme personificerer sine sange intenst i klassikere som Milord (1959) og Non, je ne regrette rien (1960). Hun dør den 10. oktober 1963, 47 år gammel, og bliver begravet på Cimetière du Père-Lachaise.\n1915 12 19 Den tyske læge og neurolog Alois Alzheimer er død, han blev 51 år gammel. I 1912 blev han udnævnt til professor i psykiatri ved universitetet i Breslau (i dag Wroclaw). I 1906 observerede og beskrev han sygdommen, som nu kaldes Alzheimers.\n1915 12 20 90.000 englændere, australiere og newzealændere trækker sig tilbage fra Gallipoli, efter at være slået af tyrkerne under ledelse af Kemal Atatürk.\n1915 12 25 Per Hækkerup, politiker. Han spiller en væsentlig rolle i det socialdemokratiske ungdomsarbejde fra midten af 30'erne, navnlig som en førende debattør på det udenrigspolitiske område. Han er en af de første danske politikere i tiden efter anden verdenskrig, som indser betydningen af europæisk politisk samarbejde. I 1950 bliver han valgt ind i Folketinget, hvor han er medlem frem til sin død i 1979. I 1962 bliver han udenrigsminister i Jens Otto Krags regering, og i "Det røde kabinet" – samarbejdet mellem Socialdemokratiet og SF fra 1966-1968 – er Hækkerup gruppeformand og politisk ordfører og bliver kendt for sin hårde ledelsesstil i den socialdemokratiske gruppe – benævnt hans "stokkemetoder". Efterfølgende er han økonomi- og budgetminister i flere socialdemokratiske regeringer. Ifølge en udbredt - men forkert - myte drak Per Hækkerup sig så fuld ved et møde med den norske minister Jens Evensen, at Norge uretmæssigt fik overladt store områder i Nordsøen til indvinding af nordsøolie, bl.a. det olierige Ekofisk-felt. at han var statsmanden, der aldrig blev statsminister. Han dør den 13. marts 1979, 63 år gammel. Hans eftermæle blev, at han var statsmanden, der aldrig blev statsminister.\n1916 1 7 Paul Keres, estisk skakstormester. Han anses af mange for den stærkeste skakspiller, der aldrig opnåede en match om verdensmesterskabet. han var konstant i top ti i årene 1936-1965. Keres dør den 5. juni 1975, 59 år gammel.\n1916 1 9 Efter et mislykket flådeangreb på Dardanellerne besluttes at indlede en landkampagne. Ved Gallipoli koster dårligt udførte angreb 250.000 briter og franskmænd livet, inden tilbagetrækning gennemføres. Tabene på tyrkisk side var af samme størrelse.\n1916 1 12 Pieter Willem Botha, kendt som "Die Groot Krokodil" (Afrikaans for "Den Store Krokodille"), er Sydafrikas premierminister fra 1978 til 1984 samt den første statspræsident fra 1984 til 1989. Botha er en stærk fortaler for raceadskillelse og apartheid. Han dør den 1. oktober 2006.\n1916 1 22 Birgit Haaning, seminarieuddannet i 1939 fra Silkeborg, timelærer i 1942, fastansat i 1943 på Christiansgade Skole, overlærer i 1958. Nyder den 3. alder med alskens kulturelle udskejelser i Århus sammen med Axel. Birgit har gennem mange år været samlingspunkt for flere skoleklasser, herunder den klasse, som min kone har gået i.\nDet er også kommet mig til gode, idet jeg sammen med nogle af min kones "gamle" (ja, jeg kunne faktisk godt undlade parenteserne) klassekammerater har den fornøjelse at mødes med Birgit og Axel et par gange om året. Flere gange i Birgits dejlige, hyggelige sommerhus på Tunø. Dette billede er taget ved Karen og Hans Peter (HP) i deres landboidyl i nærheden af Bjerringbro. Åh ja, skønne stunder. Måtte der komme mange flere af dem.\n1916 1 24 I Browning, Montana, USA, registreres en temperaturforskel på 56 grader inden for ét døgn, hvilket gør det til den største målte temperaturforskel i verden. Fra 7 graders varme dagen før falder temperaturen til 49 graders kulde.\n1916 1 29 Paris bliver bombet af zeppelinere for første gang.\n1916 2 10 England indfører værnepligt.\n1916 2 21 Slaget ved Verdun mellem tyske og franske styrker begynder. Det står på indtil den 18. december 1916 og er et af 1. verdenskrigs største slag med enorme tab på begge sider. Det samlede tab estimeres til mellem 7 og 800.000 døde, sårede og savnede.\n1916 2 26 Henri Petain overtager kommandoen over den franske hær ved Verdun.\n1916 2 28 Svend Asmussen, violinist, kapelmester og sanger. Han spiller mest jazz men spænder meget bredt. Han debuterer i 1933 med sin egen kvartet. I 1935 indspiller han sin første grammofonplade under eget navn Tiger Rag/My Blue Heaven med en sekstet, der blandt sine medlemmer tæller klarinettisten Kai Ewans og guitaristen Ulrik Neumann. Svend Asmussen har udmærkede evner som entertainer, og fra 1943-1958 optræder han fast i Stig Lommers mange revyer. Sammen med Ulrik Neumann og den svenske sanger Alice Babs etablerer han den succesrige trio Swe-Danes (1958-1961). Blandt de mange musikere, han i årenes løb optræder sammen med eller indspiller sammen med, kan nævnes Fats Waller, The Mills Brothers, Josephine Baker, Lionel Hampton, Ulrik Neumann og Alice Babs i Swe-Danes, Toots Thielemans, Niels-Henning Ørsted Pedersen, Shu-Bi-Dua og Benny Goodman. Svend Asmussen er far til Shu-bi-dua-musikeren Claus Asmussen, og han laver bl.a. arrangementet til "De tre små grise" fra 1976. Han dør den 7. februar 2017, 100 år gammel.\n1916 2 29 Dinah Shore, amerikansk sangerinde. Hun dør i 1994.\n1916 3 7 G.A.l. (George Arthur Lavsha) Thorsen, opfinder og entreprenør. Han er desuden far til Kurt Thorsen. Efter sin skolegang er han beskæftiget ved landbruget, men må opgive dette hverv pga. en rygskade måtte han dog opgive dette erhverv. En overgang er han hotelkarl på Hotel Randers. I slutningen af 1930erne går han ind i fiskeribranchen, hvor han investerer i fiskekuttere samt filet- og fiskemelsproduktion. Hans handelsforbindelser med tyskerne medfører, at han efter krigen bliver dømt for værnemageri, en stor del af hans formue bliver konfiskeret, og han selv sidder i fængsel til udgangen af 1945. Efter krigen må han starte på bar bund, men med sine uomtvistelige handels- og opfindertalenter kommer han dog fra slutningen af 1940erne økonomisk på fode igen. En tid samarbejder han med Karl Krøyer om produktion af trykkogere og stegepander, men han slår for alvor igennem, da han i 1952 begynder en produktion af stålvaske, baseret på en ny – og langt billigere – fremstillingsmetode, hvor vasken presses ud af en rustfri stålplade. I løbet af få år bliver han førende på området såvel i Danmark som i Vesteuropa og USA. Senere begynder han at producere radiatorer, og sælger siden sine patentrettigheder til udlandet. Sideløbende foretager han store opkøb af jord i byudviklingsområder, og fra slutningen af 1960erne er han i gang med byggemodningsprojekter og boligbyggeri i såvel Danmark som Vesttyskland. Med sin sans for reklame skaber han et image som en self-made og uimponeret jyske fabrikant og handelsmand. Han var iført træsko hele livet - og gik uden slips - også når han kørte i Cadillac. I folkemunde blev han kaldt "Gale Thorsen", og som opvokset i Aarhus i 1940erne og 1950 har jeg set ham utallige gange i bylivet. G.A.L. På toppen af sin succes ejer han 63 gårde og 8.800 hektarer byggejord, men går konkurs i 1982. Han dør den 6. februar 1992, 75 år gammel.\n1916 3 11 Harold Wilson, britisk socialdemokratisk politiker, premierminister fra 1964-1970 og igen fra 1974-1976. Han bliver valgt ind i parlamentet i 1945 og kort tid efter får han sæde i regeringen og bliver dermed Storbritanniens yngste minister nogensinde. Labour vinder parlamentsvalget den 16. oktober 1964, og Wilson bliver premierminister. Labour taber valget den 19. juni 1970, og Edward Heath blev prime minister, men trods nederlaget fortsætter Wilson som partileder og bliver den 6. marts 1974 igen premierminister. Til stor overraskelse erklærer Wilson den 16. marts 1976 sin afgang som premierminister og fra politik. Det viser sig siden, at han lider af Alzheimers syndrom. Han dør den 24. maj 1995, 79 år gammel.\n1916 3 21 Harold Robbins, amerikansk forfatter (?).\n1916 4 5 Gregory Peck, amerikansk skuespiller.\n1916 4 11 Den nye retsplejelov indfører bl.a. nævningeinstitutionen i Danmark.\n1916 4 22 Yehudi Menuhin, violinist; han dør i 1999.\n1916 4 23 Påskeopstanden bryder ud i Dublin som protest mod det engelske styre.\n1916 4 28 Ferruccio Lamborghini, italiensk bilfabrikant.I 1948 grundlægger han Lamborghini Trattori, som hurtigt bliver en vigtig producent af landbrugsudstyr. I 1958 køber han en Ferrari 250 GT. Han er imidlertid ikke tilfreds med kvaliteten, og tager til Modena for at snakke med Enzo Ferrari om problemet. Denne afviser Lamborghini, som derefter beslutter at gøre det bedre. I 1974 trækker han sig tilbage for at dyrke vin. Han dør den 20. februar 1993, 76 gammel.\n1916 5 1 Glenn Ford (døbt Gwyllyn Samuel Newton Ford), canadisk-amerikansk skuespiller. I en periode på godt 50 år medvirker han i over 100 film, den sidste i 1991, og han regnes som en legende fra Hollywoods guldalder. Han dør den 30. august 2006, 90 år gammel.\n1916 5 3 Den irske nationalist Patrick Pearse henrettes ved hængning i Kilmainham Gaol fængslet udenfor Dublin. Pearse anses for initiativtageren til Påskeoprøret i Dublin 1916.\n1916 5 7 Orla Møller, præst og politiker, student fra Rønde i 1934, cand.theol. i 1940. Under krigen er han aktiv i både modstandsbevægelsen og Dansk Samling. Fra 1956-1965 er han sognepræst i Hasseris, Aalborg. Han bliver medlem af Folketinget for Socialdemokratiet første gang i 1964. Fra 1966-1968 er han kirkeminister i Jens Otto Krags regering. Han er forsvarsminister i Anker Jørgensens regeringer i 1973 og forsvars- og justitsminister fra 1975-1977. Han er justitsminister, da et bredt flertal i Folketinget med et beslutningsforslag fra Fremskridtspartiet pålæggger regeringen af foranledige Christiania rømmet. Rømningen bliver aldrig effektueret, trods højesterets dom i februar 1978 om rømning af området, og i år (2021) fejrer Christiania deres 50 års fødselsdag. Orla Møller forlader dansk politik i 1977 og bliver direktør for NATO's informationskontor i Bruxelles. Han dør den 14. februar 1979, 62 år gammel.\n1916 5 8 João Havelange, brasiliansk forretningmand og præsident for FIFA fra 1974-1998. Han er medlem af den Internationale Olympiske Komité fra 1963-2011. Da han forlader komiteen, er han det længst siddende aktive medlem. Han dør den 16. august 2016, 100 år gammel.\n1916 5 11 Einsteins Generelle Relativitetsteori præsenteres.\n1916 5 16 Amerikanske marinesoldater invaderer den Dominikanske Republik, angiveligt for at beskytte ruterne til Panama kanalen, som er under opføring. Efter et par måneder indsætter USA en militærregering.\n1916 5 21 Harold Robbins, amerikansk forfatter. Han skriver 25 best-sellers, som sælges i mere end 750 millioner eksemplarer på 32 sprog. Han dør den 14. oktober 1997.\n1916 5 31 Det største søslag under Verdenskrigen, Søslaget ved Jylland mellem britiske og tyske flådeenheder, indledes. Den britiske flåde består af 28 slagskibe og 9 slagkrydsere, mens tyskerne råder over 16 slagskibe og 5 slagkrydsere. Hertil kommer, at 6 af de tyske slagskibe er forældede mht. fart, pansring og skyts. Til gengæld er de tyske kanoner mere præcise, og de tyske skibe har en tykkere pansring mod granater og torpedoer. Briterne mister fjorten skibe på i alt 111.000 tons og 6.784 mænd. Tyskerne mister elleve skibe på i alt 62.000 tons og 3.058 mænd. Det lykkes ikke den tyske højsøflåde at bryde den britiske flådes dominans. Efter slaget hævder begge sider at have vundet.\n1916 6 2 Under 1. verdenskrig udkæmpes det andet slag ved den belgiske by Ypres. Tyskerne angriber en 30 meter høj bakke, som holdes af canadiske styrker. Tyskerne lægger en artillerispærring, de allierede skyttegrave bliver ødelagt, og hundredvis af canadiske soldater mister livet. Af de 702 soldater i regimentet, der forsvarer sig mod det tyske angreb, er kun 76 uskadte ved kampens afslutning.\n1916 6 5 Lord Horatio Kitchener, britisk general og krigsminister, omkommer, da hans skib på vej til Rusland minesprænges. Kitchener blev nationalhelt, da han anførte den engelske hær i kampe i Sudan i 1898.\n1916 6 15 Herbert Simon, amerikansk økonom og modtager af Nobelprisen i økonomi i 1978. Han er bl.a. professor ved Carnegie Mellon University. Simon dør den 9. februar 2001, 84 år gammel.\n1916 6 24 1916 Det første slag ved Somme indledes. Det varer fem måneder, koster mere end 1 million døde, og resulterer i, at de allierede får kontrol med et område på ca 200 km2.\n1916 6 25 Shakespeares "Hamlet" opføres for første gang på Kronborg. Det sker i anledning af 300 året for Shakespeares død. Skuespillerne fra Det Kongelige Teater, Nicolai Neiiendam og Bodil Ipsen, spiller Hamlet og Ofelia.\n1916 6 29 Den irske nationalist, sir Roger Casement findes skyldig i forrædderi og dødsdømmes for samarbejde med tyskerne.\n1916 7 1 Olivia de Havilland, amerikansk filmskuespiller.\n1916 7 1 Efter en uges indledende bombeangreb, påbegynder engelske og franske tropper offensiven ved Somme. De engelske tab udgør omkring 60.000.\n1916 7 9 Edward Heath, konservativ politiker, engelsk premierminister fa 1970-74. Han fører England ind i EF.\n1916 8 4 Danmark sælger De vestindiske øer til USA for 25 mio dollars. Salget har virkning fra 31. marts året efter.\n1916 8 30 General Paul von Hindenburg udnævnes til chef for den tyske generalstab.\n1916 8 30 Ernest Shackleton vender tilbage til England efter at have gennemført redningen af sine mænd, der under Endurance-ekspeditionen var blevet efterladt på Elephant Island ved Antarktis. Shackleton og fem besætningsmedlemmer havde efterladt 28 mænd på Elephant Island og i en redningsbåd draget ud på en 1.300 km lang sørejse mod South Georgia, hvor det var lykkedes at få hjælp af norske hvalfangere.\n1916 9 3 Over London angriber kaptajn Leefe Robinson i sit biplan en zeppeliner og skyder den ned, mens tusinder af tilskuere overværer det. Han modtager Victoriakorset for sin dåd.\n1916 9 13 Roald Dahl, britisk forfatter af norsk slægt, berømt for både sin børne- og voksenlitteratur. Hans mest kendte værker er Charlie og chokoladefabrikken, Jimmy og den store fersken, Heksene og Kiss Kiss. Han dør den 23. november 1990, 74 år gammel.\n1916 9 23 Aldo Moro, italiensk politiker og juraprofessor. Han er en af lederne i partiet Kristendemokraterne (Democrazia Cristiana). Hele fem gange bliver han valgt til ministerpræsident i Italien. Den 16. marts 1978 bliver han kidnappet af militante fra de Røde Brigader (Brigate Rosse). Kidnappernes krav om løsladelse af et antal brigadister bliver ikke efterkommet, og den 9. maj 1978 bliver han fundet dræbt i bagagerummet til en bil i Rom.\n1916 9 27 "Italien erklærer Tyskland krig.\n1916 9 28 Peter Finch, engelsk skuespiller.\n1916 9 29 John D. Rockerfeller bliver verdens første milliardær (i dollars).\n1916 10 3 James Herriot, engelsk forfatter og dyrlæge, især kendt for sine pragtfulde skildringer af livet på landet (fx 'All Creatures Great and Small'). Herriot dør i 1995.\n1916 10 4 Vitalij Ginzburg, russisk fysiker og Nobelprismodtager i 2003. Han regnes for en af fædrene til den russiske brintbombe. Han dør den 8. november 2009, 93 år gammel.\n1916 10 8 I Sverige taber det danske fodboldlandshold 4-2 til Sverige. Det er det eneste danske nederlag til svenskerne under første verdenskrig.\n1916 10 9 Danmarks første ubåd Dykkeren bliver på en øvelse i Øresund sammen med ledsageskibet Sleipner påsejlet af det nordfra kommende norske ståldampskib Vesla på vej fra Ivittuut til København med kryolit trods ledsageskibets advarsler med signalflag og horn. Der strømmer vand ned i akkumulatorrummet, og ubåden synker straks. Kaptajnen omkommer under forsøg på at sluse sig ud, mens det lykkes tre besætningsmedlemmer at slippe ud. De fem tilbageværende kommer først ud efter 10. Den 13. oktober 1916 bliver ubåden bjærget ind til Orlogsværftet. I 1917 opgiver man reparation, og året efter bliver den ophugget.\n1916 10 26 François Mitterand, leder af det franske socialistparti og præsident fra 1981. Han dør i 1996.\n1916 11 4 Walter Cronkite, USA TV reporter.\n1916 11 13 Slaget ved Somme afsluttes med tab af 60.000 allierede.\n1916 11 19 Otto Hænning, visesanger og Gittes far. Han dør i 2004.\n1916 11 19 Samuel Goldfish (senere omdøbt Samuel Goldwyn) og Edgar Selwyn etablerer filmselskabet Goldwyn Pictures Corporation. Deres varemærke, den brølende løve, huskes stadig af mange.\n1916 11 21 Britannic, et søsterskib til Titanic, rammes ef en mine ved Grækenland på sin fjerde rejse fra Southampton til Lesbos, 18 døde og 1106 overlevende. Det befinder sig endnu på værftet, da Titanic går ned i 1912 efter at have ramt et isbjerg, hvorfor Britannic får foretaget konstruktionsændringer, som forbedrer sikkerheden og får forbedret davider til mere effektiv søsætning af redningsbåde. (Faktisk tager hun samtidig navneforandring fra Gigantic). I november 1915 overtager den britiske flåde skibet og indretter det til hospitalsskib. Desværre var en af de vandtætte døre mellem de adskilte afdelinger ikke lukket. Britannic bliver lokaliseret af Jacques Cousteau i 1975. I 1995 udforsket skibet nærmere af Robert Ballard, som også undersøgte Titanic og Bismarck.\n1916 11 21 Den østrig-ungarske kejser Franz Joseph I er død, han blev 86 år gammel. Han tilhørte Habsburg-dynastiet og var kejser af Østrig, konge af Ungarn og konge af Bøhmen fra 1848 til 1916, i alt 68-år. Han blev efterfulgt af sin brors barnebarn, Karl I af Østrig, men blot to år senere, ophørte riget med at eksistere. (Jeg kender bedst kejser Franz Joseph fra hans "rolle" i operetten Sommer i Tyrol).\n1916 11 22 Den amerikanske romanforfatter Jack London dør 40 år gammel.\n1916 12 3 Joseph Joffre afsættes som øverstkommanderende for den franske hær.\n1916 12 9 Kirk Douglas [Issur Danielovitch Demsky], amerikansk skuespiller, fødes i dyb fattigdom af jødisk-russiske indvandrere i Amsterdam, New York. Han må arbejde hårdt ved siden af for at gennemføre studierne ved St Lawrence University. Han arbejder bl.a. som professionel bryder, mens han studerer ved American Academy of Dramatic Arts. Han opnår kun små roller, inden han indkaldes til flåden under anden verdenskrig. Efterfølgende medvirker han medvirket i et utal af film og modtaget adskillige hædersbevisninger: Academy Award (flere gange), Golden Globe Award, New York Film Critics Circle Awards og Berlin International Film Festival: Golden Bear. I 1981 modtager han "Presidential Medal of Freedom", som er den højeste amerikanske udmærkelse, der kan gives til en civilperson. Kirk er bl.a. far til Michael Douglas, som går i hans fodspor.\n1916 12 14 Ved den første danske folkeafstemning med deltagelse af kvinder stemmer 284.000 for at sælge De dansk vestindiske øer, mens 158.000 stemmer imod.\n1916 12 15 Kampene ved Verdun indstilles med franskmændene som sejrherre, tyskerne har mistet 338.000 soldater, franskmændene 364.000.\n1916 12 16 En gruppe officerer myrder den russiske munk Rasputin, der havde stor indflydelse på den russiske tsar-familie. Mordet finder sted i Jusupov-paladset, hvor han først søges ombragt med kager og madeira, forgiftet med cyankalium. Da dette ikke virker, myrdes han ved skud i ryggen. Liget kastes efterfølgende i Neva-floden.\n1916 12 18 Slaget ved Verdun ender. Slaget ved Verdun, som var et af første verdenskrigs største slag, varede fra 21. februar til 18. december 1916 udkæmpet af tyske og franske styrker i højderne nord for Verdun-sur-Meuse i det nord-østlige Frankrig.\n1916 12 18 Betty Grable, amerikansk skuespiller, sanger og danser.\n1917 1 1 Sverige indfører kørekortspligt for bilister.\n1917 1 4 De første danske rationeringsmærker på levnedsmidler udstedes under første verdenskrig. De afskaffes først i 1921 - for at vende tilbage under anden verdenskrig.\n1917 1 10 Den amerikanske bisonjæger og mesterskytte Buffalo Bill (født William Frederick Cody) er død, han blev 70 år gammel. Han får til opgave at sørge for madforsyningen til de arbejdere, der bygger jernbaner gennem USA. Valget falder på kød fra den amerikanske bison (engelsk: buffalo), og her viser Bill (for William) Cody sine evner som mesterskytte. Han arbejder også som kurer (Pony Express) og kusk på diligencer. Fra 1868-1872 er han ansat af den amerikanske hær som spejder. Buffalo Bill bliver verdenskendt på grund af sit stort opsatte Buffalo Bill's Wild West Show, som har tournerer med i USA og Europa. Berømtheder som Sitting Bull og Annie Oakley deltager i det show, som blev vist i Europa i 1889.\n1917 1 16 Tysklands udenrigsminister Arthur Zimmermann sender et kodet telegram til den tyske ambassadør i Mexico om en besluttet tysk udvidelse af ubådskrigen samt om den strategi, Tyskland ønsker gennemført, bl.a. en alliance med Mexico. Englænderne opsnapper telegrammet, og det lykkes dem at afkode meddelelsen. De informerer herefter USA, der kort tid efter indtræder i krigen på de allieredes side.\n1917 1 16 Otto Leisner, populær radio- og tv-vært. Som seksårig begynder han at få klaverundervisning. Han begynder i 1945 i Statsradiofonien, hvor han hurtigt bliver assistent for Jens Frederik Lawaetz i underholdningsprogrammet Weekend-Hytten, der havde været indstillet under krigen på grund af kraftig tysk indblanding i programlægningen. Han debuterer som tv-vært i 1955 i programmet Ved pejsen, men det store gennembrud får han i 1957 som vært for Pladeparade. Det meste af sin karriere er han vært på quizudsendelser som Fup eller fakta, Kvit eller dobbelt og lette underholdnings- og showprogrammer som Pusterummet, Turneen og HOPLA. Han går på pension som 70-årig i 1987 og dør den 16. august 2008, 91 år gammel.\n1917 1 17 Danmark sælger De dansk-vestindiske øer, Sankt Thomas, Sankt Jan og Sankt Croix, til USA for $25 millioner. De vestindiske Øer var blevet et dræn i den danske statskasse, og samtidig var USA bekymret for, at Tyskland ville bemægtige sig øerne.\n1917 1 24 Ernest Borgnine, amerikansk skuespiller. I 1956 modtager han en Oscar for bedste mandlige hovedrolle for sin rolle i filmen Marty. Jeg har heller ikke glemt, at han i min yndlingsfilm "Herfra til Evigheden" (1953) spiller den sadistiske sergent "Fatso" Judson, som slår Angelo Maggio (spillet af Frank Sinatra) ihjel i fængslet. Han medvirker også i en række westernfilm fra 1950'erne og 1960'erne, bl.a. The Dirty Dozen-filmene. Ernest Borgnine dør den 8. juli 2012, 95 år gammel.\n1917 2 1 Tyskland proklamerer "den uindskrænkede ubådskrig" i et forsøg på gennem en total blokade af England at tvinge landet til overgivelse. Det betyder, at dansk skibsfart næsten går i stå. I alt sænker tyske ubåde under 1. verdenskrig 5.234 skibe - deraf ca. 250 danske. Kun 178 ubåde lider samme skæbne. 667 danske søfolk i handelsflåden mister livet under krigen som følge af den uindskrænkede ubådskrig.\n1917 2 3 USA afbryder de diplomatiske forbindelser med Tyskland. Årsagen er, at Tyskland et par dage forinden har proklameret "uindskrænket ubådskrig" og meddelt, at ethvert skib - også neutrale - ville blive torpederet.\n1917 2 11 Sidney Sheldon, forfatter.\n1917 2 23 Februarrevolutionen starter i Rusland.\n1917 2 25 Erhard Jakobsen, socialdemokratisk politiker og cand.polit. i 1946. Han bliver valgt ind i Folketinget 1953. Fra 1958-1974 er han borgmester i Gladsaxe, som han forsøger at gøre til en mønsterkommune i den fremvoksende velfærdsstat. I 1973 udløser han det såkaldte jordskredsvalg ved at udeblive fra afstemningen om ligningsloven. Ifølge egen forklaring fordi han ikke har benzin på bilen. Resultatet bliver, at den socialdemokratiske regering går af. Den 7. november 1973 stifter han partiet Centrum-Demokraterne, som han er formand for fra 1974-1989, og han er medlem af Folketinget for samme parti fra 1973-1995. Hans datter Mimi Jakobsen afløser ham i 1989 på posten som formand for Centrum-Demokraterne. Erling Jacobsen dør den 11. marts 2002, 85 år gammel.\n1917 2 25 Anthony Burgess, (Jack Wilson), engelsk forfatter, oversætter, musiker mv. Han er nok bedst kendt for sin futuristiske roman A Clockwork Orange (1962; film, 1971). Inspirationen hertil får han under anden verdenskrig, hvor hans kone bliver overfaldet, mens han selv er i krig. Hun dør en måned senere tillige med deres ufødte barn. Efter krigen bliver han lærer, først i England og siden i Fjernøsten. Han sendes tilbage til England med formodning om at have en dødelig hjernesvulst, og det følgende år skriver han fem romaner. Han dør i 1993.\n1917 2 27 John Connally, Jr., amerikansk politiker fra staten Texas. Han er først medlem af det demokratiske parti, men i 1973, da Watergate-skandalen topper, skifter han til det republikanske parti. Han er assistent for Lyndon B. Johnson, da denne er ungt medlem af USAs Kongres. I 1961 udråber præsident John F. Kennedy Connally til Flådeminister, men han fratræder for at blive guvernør i Texas i november 1962. Denne post besidder han indtil 1969. Den 22. november 1963 bliver han alvorligt såret, da han kører i præsident Kennedys bil, da attentatet mod præsidenten sker. I 1973 er han en af topkandidaterne som vicepræsident til Richard Nixon, men Nixon vælger i sidste ende Gerald Ford. Conally dør den 15. juni 1993, 76 år gammel.\n1917 3 2 Nikolaj II af Rusland abdicerer og overlader magten til sin bror, Mikhail, men denne afslår. Kejserfamilien, Romanovfamilien, arresteres den 21. marts 1917 og henrettes natten mellem den 16. og 17. juli 1918.\n1917 3 6 Will Eisner, amerikansk tegneserieskaber. Måske bedst kendt som skaber af tegneserierne om den maskerede detektiv "The Spirit", som han påbegyndte i 1940. Will Eisner dør den 3. januar 2005, 87 år gammel.\n1917 3 11 Engelske styrker indtager Bagdad.\n1917 3 12 Izvestia, det offivielle sovjetiske nyhedsorgan, grundlægges.\n1917 3 13 Det kommunistiske dagblad Izvestija ("Nyheder") udkommer for første gang. Det sker i Petrograd, men året efter flytter bladet til Moskva og bliver regeringens talerør. Bladet udkommer, indtil Sovjetunionen opløses i 1991.\n1917 3 15 Mens Rusland er i opløsning pga verdenskrigen og uro, giver tsar Nikolai II op og nedlægger tsarkronen. Magten overgår til en regering af liberale og socialdemokrater.\n1917 3 17 Den russiske tsar Nicolaj II abdicerer.\n1917 3 17 Nat "King" Cole (født Nathaniel Adams Coles), amerikansk sanger og jazzmusiker. Han vokser op i Chicago, et af jazzverdenens centre, kraftigt inspireret af en af tidens største pianister, Earl Hines. Han får sin pladedebut i 1936 som medlem af sin bror, bassisten Eddie Cole's Solid Swingers. Året efter danner han sin egen gruppe med guitaristen Oscar Moore og bassisten Wesley Prince. Trioen får hurtigt succes i Los Angels og New York, dels på grund af sine mange showprægede numre med triosang og dels på grund af de mange standardmelodier, sunget af Cole alene. Cole betragter sig først og fremmest som jazzpianist, og han påtager sig nølende rollen som sangsolist for at give trioen et mere varieret og populært repertoire, og hans fløjlsbløde stemme bliver snart gruppens hovedattraktion. Han dør af lungekræft den 15. februar 1965, 45 år gammel.\n1917 3 20 Dame Vera Lynn, sanger og troppernes 'Sweetheart' under 2. verdenskrig.\n1917 3 22 USA anerkender den nye russiske regering.\n1917 3 28 Det kvindelige hjælpekorps, WAAC dannes i England.\n1917 3 31 De vestindiske øer St Thomas, St Croix og St Jan overdrages til USA.\n1917 4 4 Woodrow Wilson beder kongressen om tilladelse til erklære Tyskland krig. Det besluttes med stemmerne 82–6.\n1917 4 6 USA erklærer Tyskland krig og går ind i 1. verdenskrig..\n1917 4 19 Sven Hazel (født Børge Willy Redsted Pedersen), forfatter. Med over 53 millioner solgte bøger er han en af de mest internationalt solgte danske forfattere. Sven Hazel påstår, at han som 14-årig kommer ind i handelsmarinen, hvor han er dæksdreng, indtil han aftjener sin værnepligt i 1936. I 1937 drager den arbejdsløse Sven Hazel til Tyskland for at lade sig indrullere i den tyske Værnemagt. Kun tyske statsborgere kan gøre militærtjeneste, så han søger om tysk statsborgerskab, hvilket han får efter seks måneder. Han lader sig rekruttere til 7. Kavaleriregiment. Senere gør han tjeneste i 2. Panserdivision og er med i invasionen af Polen i 1939. Året efter forsøger han at desertere og bliver overført til et strafferegiment for kriminelle og dissidenter. Siden bliver han overført til strafferegimentet, 27. Panserregiment, hvor han gør tjeneste på alle de tyske fronter med undtagelse af den nordafrikanske og bliver såret adskillige gange. Han når officersgraden løjtnant og modtager Jernkorset af første og anden klasse. Han overgiver sig til sovjetiske tropper i Berlin i 1945 og tilbragte de følgende år i forskellige krigsfangelejre. Han begynder at skrive sin første bog, De fordømtes legion, mens han er indespærret. I alt skriver han fjorten bøger, som er blevet oversat til atten forskellige sprog. Forfatteren og journalisten Erik Haaest giver en noget afvigende og mindre fantasifuld biografi af Sven Hazel i bogen "Hassel – en Hitler-agents fantastiske historie". I 1964 bosætter han sig i Barcelona, Spanien, hvor han bor indtil sin død den 21. september 2012, 95 år gammel.\n1917 4 20 Arnold Jørgensen, frihedskæmper. Han er udlært som frisør og driver sammen med sin far en barberforretning i Vejle. Under 2. verdenskrig bliver han tilknyttet en sabotagegruppe i Vejle. Den 29. april 1945 foretager Arnold sammen med 13 andre sabotører et angreb på banelinjen ned til Vejle Fjords sydside. Under den efterfølgende ildkamp bliver Arnold skudt og såret. Han bliver ført til den tyske arrest, Staldgården i Kolding, hvor han angiveligt dør den 1. maj 1945. Først den 17. maj 1945 finder man Arnolds lig i et jordhul i et hjørne af Skrydstrup Flyveplads. Den 21. maj 1945 bliver hans jordiske rester bisat på Vejles Nordre Kirkegård.\n1917 5 20 Franske soldater i Champagne på Vestfronten gør mytteri i protest mod hærledelsen.\n1917 5 21 Canadisk/amerikansk filmskuespiller Raymond (William Stacey). Han debuterer i 1946 og spiller mest skurkeroller, bl.a. i Hitchcocks "Rear Window" ("Skjulte øjne", 1954). Han er mest kendt for titelrollerne i de populære fjernsynsserier "Perry Mason" (1957-1966) efter Erle Stanley Gardners romaner, og "Ironside" (1967-1975), hvor han spiller en detektiv i kørestol. Han dør den 12. september 1993, 76 år gammel.\n1917 5 23 Preben Lerdorff Rye, skuespiller, han dør i 1995.\n1917 5 29 John F. (Fitzgerald) Kennedy, amerikansk politiker for demokraterne og præsident. Han er søn af forretningsmanden og politikeren Joseph P. Kennedy. I 1936 begynder han på Harvard University, hvorfra han dimitterer i 1940 i international politik. Under 2. verdenskrig gør han tjeneste i den amerikanske flåde og deltager i Stillehavskrigen. Efter en kollision med en japansk båd får han alvorlige rygproblemer, som følger ham resten af livet. Han bliver valgt til Kongressen (Repræsentanternes Hus) i 1946 og i 1952 til Senatet. I 1954 forsøger han uden held at blive opstillet som vicepræsident. Han bliver genvalgt til Senatet i 1958, og i 1960 bliver han opstillet som demokraternes præsidentkandidat. Ved præsidentvalget vinder han over Eisenhowers vicepræsident Richard Nixon, i en meget tæt valgkamp, hvor Kennedy opnår 49,7% af stemmerne mod Nixons 49,5%. Han bliver taget i ed som USA's 35. præsident den 20. januar 1961. I sin indsættelsestale appelerede han til alle borgere om at tage aktivt del i det offentlige liv, blandt andet med den måske mest berømte og citerede sætning: "Spørg ikke, hvad dit land kan gøre for dig. Spørg, hvad du kan gøre for dit land. (Ask not what your country can do for you. Ask what you can do for your country.)" Kennedy bliver præsident under Den kolde krig, og hans embedsperiode er præget af en række internationale konflikter og konfrontationer, herunder Cubakrisen og opførelsen af Berlinmuren, den mislykkede invasion i Svinebugten og intensivering det amerikanske engagement i Vietnamkrigen. Han forstærker rumkapløbet ved offentligt at sætte det mål at sætte en mand på månen og få ham sikkert tilbage igen, inden ti-året er omme. John F. Kennedy bliver kendt for sin tale "Ich bin ein Berliner" fra 1963. Som optakt til det kommende præsidentvalg skal Kennedy og Johnson besøge fem større byer, blandt andre Dallas, hvor de den 22. november 1963 skal køre i bilkortege gennem byen. Ved afslutning af turen bliver præsidenten og Texas' guvernør John Connally ramt af riffelkugler. Præsidentens bil haster til hospitalet, hvor man forgæves kæmper for hans liv, og Kennedy bliver erklæret død 30 minutter efter attentatet, 46 år gammmel. Politiet tilbageholder Lee Harvey Oswald, som menes at have affyret skuddene. Men inden han kan stilles for en domstol, bliver han skudt og dræbt af natklubejeren Jack Ruby.\n1917 5 31 Første jazz plade udsendes ("Dark Town Strutters Ball").\n1917 6 7 Dean Martin (Dino Crocetti), amerikansk skuespiller og sanger; i 1944 fik Dino sit eget radioprogram "Songs by Dean Martin"; dannede i mange år par med Jerry Lewis; medlem af "The Rat Pack" med Frank Sinatra, Sammy Davis mfl; Dean Martin dør i 1995.\n1917 6 14 Lise Nørgaard, journalist og forfatter ("Matador").\n1917 6 15 John Bennett Fenn, amerikansk kemiker. Han modtager Nobelprisen i kemi i 2002. Fenn dør den 10. december 2010, 93 år gammel.\n1917 6 16 Den første alrussiske kongres af sovjetter (arbejder- og soldaterråd) træder sammen.\n1917 6 19 Kvinder over 30 får stemmeret i England.\n1917 6 26 De første amerikanske tropper ankommer til Frankrig, hvor de udgør American Expeditionary Force. I de første måneder udfører de amerikanske styrker primært støtteopgaver´. Deres tilstedeværelse giver et særdeles nødvendigt løft i de allieredes kampvilje.\n1917 6 27 Olaf Henriksen, den eneste danskfødte spiller i Major League Baseballs historie, optræder i sin sidste kamp i den bedste række i USA. Han spiller syv sæsoner (1911–1917) for Boston Red Sox i den bedste professionelle række i USA. Han er holdkammerat med Babe Ruth og Tris Speaker, som begge er i Baseball Hall of Fame, og han er med til at vinde tre World Series-titler, nemlig i 1912, 1915 og 1916.\n1917 6 30 Lena (Mary Calhoun) Horne, amerikansk danser, skuespiller, sanger og borgerrettighedsaktivist. Allerede som 16-årig bliver hun natklubsangerinde, inden hun flytter til Hollywood. Hendes karriere strækker sig over 70 år, og hun optræder i film, tv og teater. Hele tre gange modtager hun en Grammy. Hun er stærkt involveret i borgerrettighedsbevægelser og arbejder bl.a. sammen med Paul Robeson. Lena Horne dør den den 9. maj 2010, 92 år gammel.\n1917 7 5 Den berømte matador Manolete bliver født. Han hedder egentlig Manuel Rodríguez Sánchez. Manolete, der debuterer som professionel tyrefægter som 17-årig, beundres for sin rolige optræden i arenaen og er en af Spaniens mest kendte matadorer. Han lever stærkt og dør ung: kun 30 år gammel bliver han stanget ihjel af tyren Islero i den sydspanske by Linares.\n1917 7 16 Bolsjevikkerne forsøger at komme til magten i St Petersborg, men slås tilbage. Trotsky bliver arresteret, og Lenin må gå under jorden.\n1917 7 17 Den kongelige engelske familie skifter navn til "House of Windsor'.\n1917 7 20 Med Korfu-aftalens indgåelse enes serbere, kroater og slovenere om en union ved navn Jugoslavien.\n1917 7 22 Alexander Kerensky bliver premierminister i Rusland efter fyrst Lvov.\n1917 7 25 Margaretha Geertruida Zelle, den hollandske spion kendt under navnet Mata Hari, dømmes til døden for spionage for Tyskland.\n1917 8 6 Robert Mitchum, en af mine yndlingskuespillere. Han bliver faderløs 18 måneder gammel, da hans far bliver dræbt ved en arbejdsulykke. Han har en rodløs barndom og er ofte indblandet i ballade, hvorfor han som 12-årig bliver sendt til Felton, Delaware for at bo hos sine bedsteforældre. Efter et år bliver han smidt ud af skolen og flytter ind hos sin ældre søster. Efter endnu en gang at være smidt ud af skolen rejser han rundt i USA og har forskellige jobs som grøftegraver, kulminegraver og bokser. Efter anholdelse for løsgængeri og efterfølgende straffearbejde, lykkes det ham at flygte, og han vender hjem til familien i Delaware. Her møder han Dorothy Spence, som han siden bliver gift med. Søsteren Julie får Robert til at begynde i det lokale teater, hvor han medvirker både på og bag scenen. Efter ægteskab med Dorothy får han fast arbejde hos Lockheed Aircraft Corporation, men et nervøst sammenbrud får ham til i stedet at søge arbejde som skuespiller og statist i film. I årene 1942-1943 medvirker han i en serie B-film, hvor han ofte spiller skurk. I 1945 får han sit store gennembrud i Krigskorrespondenten. I 1946 bliver filmen nomineret til 4 Oscars, og Robert Michum bliver nomineret til bedste mandlige birolle. Blandt hans mest mindeværdige roller kan nævnes Jeff Bailey i Out of the Past fra 1947, Harry Powell i Kludedukken fra 1955, Max Cady i Cape Fear fra 1962 og samme år som brigadegeneral Norman Cota i Den længste dag. Senere får han stor succes i tv-miniserierne Europa i Flammer fra 1983 og efterfølgeren Verden i Flammer fra 1988. Robert Mitchum døde i 1997 som 79 årig af lungekræft.\n1917 8 13 I Tyskland udstedes forbud mod at bære sort sørgedragt, da det ikke anses for befordrende for stemningen i det sidste af krigsårene i første verdenskrig.\n1917 8 18 Ved en voldsom brand ødelægges cirka en tredjedel af Thessaloniki i Grækenland, og 70.000 mennesker bliver hjemløse.\n1917 8 18 Caspar Weinberger, amerikansk politiker for republikanerne og forretningsmand. Han er vicepræsident og generaladvokat for Bechtel Corporation og efterfølgende formand for magasinet Forbes. Han er formand for California Republican Party 1962–1968, og 1981-1987 er han forsvarsminister under præsident Ronald Reagan. Han bliver tiltalt i Iran-Contra-affæren, men bliver benådet, før han kommer for retten. Han dør den 28. marts 2006, 88 år gammel.\n1917 8 20 Forbud mod badning for Berlins indbyggere for at spare vand og kul.\n1917 9 11 Ferdinand Marcos (Ferdinand Emmanuel Edralín Marcos), præsident for Filippinerne fra 1965-1986. Hans regeringsperiode er fyldt med uduelig regeringsførelse, politisk undertrykkelse, menneskerettighedsbrud og omfattende korruption. I 1986 bliver han genvalgt for fjerde gang, men samme år bliver han væltet på fredelig vis af "Peopl Power" i EDSA Revolutionen. Indtil sin død den 28. september 1989 er han gift med Imelda Marcos.\n1917 9 12 Første bind af "Ditte Menneskebarn" af Martin Andersen Nexø udkommer.\n1917 9 12 Tyske bygninger i Buenos Aires ødelægges af befolkningen.\n1917 9 15 Premierminister Aleksander Kerensky udråber Rusland som republik.\n1917 9 21 Letland proklamerer sin selvstændighed.\n1917 9 27 Den franske maler, grafiker og billedhugger Hilaire Germain Edgar Degas er død, 83 år gammel. Han var en af impressionisterne og især kendt for sine modelstudier, ballet- og væddeløbsbilleder samt motiver fra parisisk folkeliv. Han har også lavet en række fremragende bronzestatuetter af kvinder og heste. Glyptoteket har en fin samling af hans værker.\n1917 9 29 Danmarks første aktieselskabslov.\n1917 10 9 Laura Aller, chefredaktør og bladudgiver, er død. Hun blev 68 år gammel. Sammen med sin mand grundlagde hun Carl Allers Etablissement.\n1917 10 10 Thelonious Monk, amerikansk jazzpianist og komponist, Han dør i 1982.\n1917 10 15 Margareta Mac Leod ("Mata Hari") henrettes ved skydning efter en krigsretsdom for spionage til fordel for Tyskland under første verdenskrig. Hun blev 41 år gammel. Hun påstod, at hun var født i Indien, men er i virkeligheden født i Holland som datter af en hattemager. Fra 1898 til 1904 er hun gift med John Rudolf Mac Leod. I begyndelsen af 1900-tallet begynder hun at optræde som mavedanser på saloner i Paris. Omkring 1910 bliver hun prostitueret og omgås officerer fra både Tyskland og Frankrig. Under første verdenskrig opererer hun som spion for begge parter, omend hendes resultater som spion er ubetydelige. Mata Haris selvfabrikerede historier om sin barndom gør, at franskmændenes Secret Service fejlagtigt tror, at de har fanget "århundredets spion". Mata Hari er den malajiske betegnelse for solen og betyder "daggryets øje".\n1917 10 21 De første amerikanske tropper ankommer til fronten.\n1917 10 22 Joan Fontaine (Joan de Beauvoir de Havilland), amerikansk skuespiller og søster til skuespilleren Olivia de Havilland. I 1940 vælger Alfred Hitchcock hende til at spille hovedrollen i Rebecca. I 1941 spiller hun med Cary Grant i Hitchcocks Suspicion, en rolle, som indbringer hende en Oscar.\n1917 10 23 For første gang kommer amerikanske tropper i ilden på Vestfronten under første verdenskrig. Det sker ved byen Luneville.\n1917 10 29 Den ungarsk-fødte, amerikansk journalist og avisudgiver Joseph Pulitzer er død, han blev 64 år. I dag er han formentlig bedst kendt for at have lagt navn til Pulitzerprisen og for sammen med William Randolph Hearst at have grundlagt den såkaldt "gule journalistik", dvs. sensationsjournalistik.\n1917 10 29 Eddie Constantine, amerikansk skuespiller og sanger. Han er født (døbenavn Israël Constantine) i Los Angeles af jødiske immigranter, russisk far og polsk mor. I begyndelsen af 1950'erne tager han til Europa og begynder at optræde på parisiske cabaret'er. Han bliver "opdaget" af Edith Piaf, som caster ham til musical'en La p'tite Lili. I 1950'erne opnår han enorm popularitet som den hårdkogte detektiv Lemmy Caution i en serie franske B-film, baseret på Peter Cheyneys romaner. Han skriver senere, at han var "James Bond før James Bond" (Jeg så med begejstring alle Lemmy-film, der blev vist i biograferne i Aarhus sammen med min skolekammerat Carl.) En af hans sidste roller er i Lars Triers Europa (1991). Eddie "Lemmy" Constantine dør den 25. februar 1993, 75 år gammel.\n1917 11 2 I et brev til lord lionel Rothschild meddeler den britiske udenrigsminister Lord Balfour, at regeringen ser med velvilje på oprettelse af en jødisk nationalstat i Palæstina (Balfour-deklarationen).\n1917 11 6 Vinterpaladset i Leningrad (dengang Petrograd, i dag St Petersborg) stormes af Vladimir Lenins bolsjevikker, og Kerensky's moderate socialistregering væltes. "Al magt til sovjetterne, jorden til bønderne, fred til folkene og brød til de hungrende". Dagen fejres som Ruslands nationaldag.\n1917 11 6 Under den sidste aktion under det tredje slag ved Ypres erobrer canadierne landsbyen Passchendaele - et navn som efterfølgende hæftes på selve slaget.\n1917 11 7 Den russiske revolution begynder, da Lenin og hans revolutionære stormer Vinterpaladset i Petrograd (senere Leningrad, nu St Petersborg). Opgøret kaldes i historien Oktober-revolutionen, da det efter den russiske kalender finder sted den 25. oktober.\n1917 11 17 En kraftig meteorregn rammer tidligt om morgenen Nordamerika og det østlige Rusland. Ved Arizona i USA bliver der over en 20 minutters periode registreret omkring 50.000 meteorer.\n1917 11 17 Auguste Rodin, fransk billedhugger (fx "Grubleren"), dør, 77 år gammel.\n1917 11 19 Indira Gandhi, indisk premierminister, datter af Jawaharlal Nehru. Hun bliver myrdet den 31. oktober 1984 af to sikher fra hendes egen livvagt. Mordet er kulminationen på længere tids uroligheder mellem premierministerens Kongresparti og de oppositionelle sikher. Få timer efter mordet bliver hendes søn, den 40-årige Rajiv Gandhi, udpeget til ny premierminister.\n1917 11 20 Ukraine erklæres selvstændig som republik.\n1917 11 20 Bobby Locke, sydafrikansk golfspiller; vinder British Open 4 gange.\n1917 11 26 Rusland og Tyskland indleder frtedsforhandlinger.\n1917 12 6 Finland erklærer sig uafhængigt af Rusland.\n1917 12 6 Det franske S/S Mont Blanc lastet med sprængstoffer vædres ud for havnen i Halifax i Nova Scotia af norske S/S Imo, hvorved mere end 1.900 mennesker omkommer ved Halifaxeksplosionen. Eksplosionen forårsager en paddehattesky på 1,6 km i højden, hvilket er den første menneskeskabte paddehattesky.\n1917 12 8 Britisk korps under ledelse af lord Allenby rykker ind i Jerusalem og afslutter 672 års osmannisk styre. Efterfølgende får Palæstina status som britisk mandat under Folkeforbundet - senere FN\n1917 12 9 Jerusalem, som har været under tyrkisk kontrol, bliver erobret af britiske styrker.\n1917 12 14 Tove (Irma Margit) Ditlevsen, dansk forfatter, hun debuterer i 1939 med digtsamlingen Pigesind. Hun vokser op i Hedebygade på Vesterbro i et område med stor arbejdsløshed og fattigdom. Hendes lærere anbefalede hende at fortsætte i gymnasiet, men forældrene siger nej og skaffer hende i en "plads i huset" (husassistent). Som forfatter er hun loyal mod sin baggrund og taler de svages sag. Personligt hungrer hun livet igennem efter anerkendelse. I 1956 overtager Tove Ditlevsen jobbet som Familiejournalens brevkasseredaktør, og hun fortsætter med at besvare læserbreve frem til sin død. Hendes liv er præget af narko- og alkoholmisbrug, og hun er flere gange indlagt til afvænning. Hun er gift fire gange, og især det sidste ægteskab med Victor Andreasen er meget stormfuldt, som hun skånselsløst beskriver i Vilhelms værelse. Blandt hendes romaner kan nævnes "Man gjorde et barn fortræd" (1941), "Barndommens gade" (1943), "To som elsker hinanden" (1960) og "Vilhelms værelse" (1975). Tove Ditlevsen tager sit liv mellem den 4. og 7. marts 1976, 58 år gammel, af en overdosis sovepiller. Hun bliver begravet fra Kristkirken på sin barndoms Vesterbro bliver fulgt til graven af henved tusind mennesker.\n1917 12 16 Arthur C. Clarke, britisk forfatter. Han er bedst kendt for sin science fiction-roman Rumrejsen år 2001 (2001: A Space Odyssey), som blev filmatiseret af Stanley Kubrick i et af de mest enestående samarbejder i filmhistorien. Filmen indbringer dem en Oscar-nominering. I 1994 bliver Clarke nomineret til Nobelprisen for at have forudset satellitter, herunder geostationære satellitter som ideelle til telekommunikation. Årtier før, de blev til virkelighed.\n1917 12 17 Det nye bolsjevikiske styre i Rusland oprettes t hemmeligt politi. Det har i tidens løb haft flere navne, fx KGB.\n1917 12 20 Tjekaen (Den alrussiske ekstraordinære kommission til bekæmpelse af kontrarevolution og sabotage), Sovjetunionens første hemmelige politi, oprettes.\n1917 12 21 Heinrich Böll, tysk forfatter og oversætter. Han er især anerkendt for sit arbejde som efterkrigsforfatter. I 1972 modtog han Nobels literaturpris. Heinrich Böll dør den 16. juli 1985, 67 år gammel.\n1918 1 1 På grund af fødevaremangel i Danmark rationeres flæskekød.\n1918 1 1 Rusland overgår til den gregorianske kalender.\n1918 1 3 Efter en borgerkrig mellem "de hvide" og "de røde", hvorunder ca. 37.000 mennesker mister livet, bliver Finland selvstændigt og er altså ikke længere storhertugdømme under det russiske kejserrige.\n1918 1 7 Karl Eskelund, dansk journalist og rejseforfatter. En del af hans opvækst sker i Kina, hvor hans far er praktiserende tandlæge i Shanghai. Han gifter sig i 1939 med sin kinesiske kæreste Chi-Yun Fei Eskelund, som bliver hans faste ledsager på de mange rejser rundt om i verden. I sin (charmerende) bog "Min kone spiser med pinde" (1946) beskriver han sin tid i Kina og mødet med Chi-Yun Fei. En stor del af hans bøger udkommer i USA, og enkelte danske udgaver bliver oversat til spansk, norsk, svensk, tysk og hollandsk. Han dør den 23. december 1972´, 54 år gammel.\n1918 1 8 USA's præsident Woodrow Wilson fremlægger sin fredsplan for første verdenskrig, de såkaldte "14 punkter", som skal bringe Europa på fode igen.\n1918 1 14 Den tidligere franske premierminister Joseph Caillaux arresteres for forrædderi efter at have talt for en fredsaftale med Tyskland.\n1918 1 15 Gamal Nasser, ægyptisk officer og politiker. I 1952 deltager han i et militærkup, som bliver staten på en social og politisk revolution Efter afsættelse af "playboykongen " Farouk ændres Ægypten til en republik, og Nasser bliver præsident. Han trækker sig tilbage i 1967 efter nederlaget til Israel og dør i 1970.\n1918 1 19 I Petrograd (senere Leningrad, i dag St Petersborg) opløser bolsjevikkerne den lovgivende forsamling og jager de revolutionære medlemmer ud.\n1918 1 25 Palads Teatret i København åbner, billetprisen er hele 60 øre for voksne.\n1918 1 25 Østrig – Ungarn og Tyskland afslår et fredsforslag fra USA.\n1918 1 26 Nicolae Ceausescu - Rumæniens diktator fra 1965-1989, præsident fra 1974-1989. Han dør i 1989.\n1918 1 27 Med tændingen af en rød lygte i tårnet på Arbejdernes Hus i Helsingfors kl. 23 indledes Den Finske Borgerkrig den efterfølgende dag. Krigen bliver udkæmpet til 15. maj 1918 mellem styrker fra Finlands Socialdemokratiske Parti, kaldet "De røde" og styrker fra de ikke-socialistiske konservativt-anførte Finske senat, kaldet "De hvide". De røde er hovedsagelig finsktalende arbejdere med støtte fra Sovjetrepublikken. De hvide bestod overvejende af landmænd og svensktalende fra middel- og overklassen med støtte fra det Tyske kejserrige. De hvide vinder borgerkrigen.\n1918 2 1 Rusland går over til den gregorianske kalender, som blev konstrueret under pave Gregor XIII i 1582. Den nye kalender korrigerer den hidtidige antagelse, at et år varer 365,25 dage, mens det i virkeligheden er ca. 365,2422 dage.\n1918 2 2 Thorkild Bjørnvig, digter og litteraturhistoriker og en af 1900-tallets største danske digtere. I 1944 bliver han mag.art. i sammenlignende litteraturhistorie ved Aarhus Universitet med en afhandling om Rainer Maria Rilke. I I 1964 blev han dr.phil samme sted. Han debuterer i 1947 med "Stjærnen bag gavlen". Han er medstifter og fra 1948-1950 medredaktør af litteraturtidsskriftet Heretica, der er et fyrtårn i dansk modernisme. Han er en af Karen Blixens yndlinge og har i en årrække et meget nært venskab med forfatterinden. I sin erindringsbog "Pagten" beskriver han sit komplicerede venskab med Karen Blixen. Fra 1960 er de begge medlemmer af Det Danske Akademi. Bjørnvig er meget engageret i miljøbevægelsen og en energisk miljøforkæmper og samfundsdebattør. Han får en del priser og udmærkelser, såsom Emil Aarestrup-medaljen, 1956. Søren Gyldendal-prisen, 1960. Dansk Oversætterforbunds Ærespris, 1962. Kritikerprisen, 1975. Holberg-medaljen, 1983. Rungstedlundprisen, 1998 m.fl. Han dør den 5. marts 2004 på Samsø, 86 år gammel.\n1918 2 6 I Storbritannien får kvinder over 30 år stemmeret til parlamentet.\n1918 2 6 I England får kvinder over 30 stemmeret til Parlamentet.\n1918 2 6 Den østrigske maler Gustav Klimt er død, han blev 55 år gammel. Han var ét af de mest prominente medlemmer af Art Nouveau bevægelsen i Wien og fik stor betydning for den efterfølgende generation, f.eks. for Oskar Kokoschka. Den 19. juni 2006 blev Klimts maleri "Portræt af Adele Bloch-Bauer" solgt i New York for 135 millioner US-dollar (795 millioner kroner). Maleriet befandt sig indtil foråret 2006 på Belvedere-museet i Wien, men en domstol afgjorde, at billedet tilhørte Adele Bloch-Bauers niece, Maria Altmann, hvis jødiske familie havde fået det frataget af nazisterne under krigen.\n1918 2 14 Sovjetunionen tager den gregorianske kalender i brug (den 1. februar i henhold til den julianske kalender).\n1918 2 16 Litauen proklamerer sin uafhængighed. På det tidspunkt er Litauen stadig var besat af tyske tropper.\n1918 2 22 Robert Wadlow, amerikaner, kendt for at være den højeste mand nogensinde, idet han opnår en højde af 272 cm. Da han er 12 år, finder lægerne ud af, at Roberts handicap skyldes, at han har en overaktiv hypofyse. Hans fire yngre søskende har alle normal vægt og højde gennem hele livet. Robert Wadlow dør den 15. juli 1940, 22 år gammel.\n1918 2 24 Estland udråber sin selvstændighed i Pärnu; med Konstantin Päts som landets første præsident.\n1918 2 26 Historiens hidtil største sportsulykke sker på Hong Kong Jockey Clubs væddeløbsbane, Happy Valley Racecourse, da nogle tribuner styrter sammen, og der udbryder brand i nogle madboder, og 614 mennesker omkommer.\n1918 3 3 Brest-Litovsk-fredsaftalen underskrives af den nydannede sovjetiske republik og centralmagterne (Tyskland, Østrig-Ungarn, det Osmanniske Rige og Bulgarien). Den markerer Ruslands udtræden af 1. verdenskrig.\n1918 3 5 Moskva bliver hovedstad i Rusland efter St Petersborg (Petrograd).\n1918 3 9 Mickey Spillane, amerikansk krimiforfatter.\n1918 3 21 Tyskerne indleder Somme offensiven, den sidste større offensiv i 1. verdenskrig.\n1918 3 23 Tyskerne indleder bombardement af Paris, det varer indtil den 8. august samme år. Der anvendes den såkaldte langtrækkende "Pariser-kanon" med et yderrør på 17 meter og inden i det en 30 30 meter langt 21 cm. riflet løb. Kanonen vejer 256 tons og har en skudvidde på 130 km. Kanonen bliver ofte forvekslet med både den 42 cm. "Tykke Bertha" og 38 cm. "Lange Max". Træfsikkerheden er ikke særlig god, men målet er dog også primært at skabe panik og nedbryde moralen blandt civilbefolkningen.\n1918 4 1 Royal Air Force dannes ved sammenlægning af the Royal Flying Corps og the Naval Air Service.\n1918 4 8 Betty Ford, fra 1974-1977 amerikansk præsidentfrue i kraft af sit ægteskab med Gerald Ford. Hun dør den 8. juli 2011, 93 år gammel.\n1918 4 9 Jørn Utzon, arkitekt. Han bliver student fra Aalborg Katedralskole; pga. ordblindhed får han årgangens dårligste studentereksamen. I 1937 begynder han at studere på Københavns Kunstakademi med Kay Fisker og Steen Eiler Rasmussen som sine læremestre. Utzon afslutter sin uddannelse i 1942. Senere samme år flygter han til Stockholm, som på det tidspunkt er en rugekasse for skandinavisk og international arkitektur, og han får selskab af arkitekter som Arne Jacobsen, Poul Henningsen, Halldor Gunnløgsson og Tobias Faber. Fra 1947 til 1949 arbejder Utzon i Marokko, USA og Mexico. I slutningen af fyrrene og op igennem halvtredserne udfører Utzon mange ikoniske projekter, som kulminerer med operahuset i Sydney, som bliver indviet i 1972. Dette værk er optaget på FN's liste over bevaringsværdige bygningsværker som et af det 20. århundredes arkitektoniske mesterværker. Han dør den 29. november 2008, 90 år gammel.\n1918 4 10 USA overtaget forsvaret af Grønland, mens det besatte Danmark er handlingslammet, og anlægger bl.a. to store luftbaser. Efter krigens afslutning tilbyder USA at købe Grønland for 100 mio USD, hvilket Danmark afviser.\n1918 4 20 Den tyske flyver Manfred von Richthofen (bedre kendt som Den Røde Baron) nedskyder sine 79. og 80. fly, hvilket skal blive hans sidste. Dagen efter bliver han selv skudt ned i sin røde Fokker Dr.I. og omkommer.\n1918 4 20 Kai Siegbahn, svensk fysiker. Doktorat ved Stockholms Universitet i 1944, senere professor ved Kungliga Tekniska Högskolan efterfulgt af Uppsala Universitet. Han forsker blandt andet i spektroskopi og udvikler metoden til elektronspektroskopi til kemiske analyser, også kendt som röntgen-fotoelektron spektroskopi. I 1981 modtager han Nobelprisen i fysik. Han dør den 20. juli 2007, 89 år gammel.\n1918 4 21 Baron Manfred Freiherr von Richthofen, bedre kendt som Den Røde Baron, tysk flyver under første verdenskrig, bliver skudt ned over Somme-floden i Frankrig i sin røde Fokker og omkommer. På blot 20 måneder nedskød Den Røde Baron 80 allierede fly. Under en luftkamp følger Richthofen efter den canadiske løjtnant Wilfrid May. Da en anden canadisk pilot, Arthur Roy Brown, ser, at hans kammerat er i vanskeligheder og på lang afstand skyder han efter Richthofen, som også bliver beskudt fra jorden af australske maskingeværskytter. Richthofen styrter ned ved australiernes linjer og forbløder kort efter. Royal Air Force giver den canadiske kaptajn Arthur Roy Brown æren for nedskydningen. Senere undersøgelser finder det mere sandsynligt, at Richthofen er blevet nedskudt fra jorden. Richthofen får en officiel militærbegravelse med æressalut og med kranse fra de allieredes eskadriller i nærheden. Med 24 militære hæderstegn er Richthofen den tyske krigspilot under første verdenskrig med flest dekorationer.\n1918 4 22 Kvinder stemmer for første gang ved et folketingsvalg i Danmark, og fire kvinder vælges ind i Folketinget. Det er det første valg efter grundlovsreformen af 1915, der udvidede Folketinget fra 114 til 140 pladser.\n1918 4 25 Ella Fitzgerald, amerikansk jazzsanger; hun dør i 1996.\n1918 4 28 Gavrilo Princip, som skød ærkehertug Franz Ferdinand og dennes hustru i 1914 og dermed (vistnok) udløste 1. Verdenskrig, dør 23 år gammel i Theresienstadt af Tuberkulose. (Der sidder et lille skilt i lejren med hans navn).\n1918 5 1 Den danske ingeniør- og entreprenørvirksomhed Højgaard & Schultz grundlægges af Sven Schultz og Knud Højgaard.\n1918 5 2 RAF dannes som en sammenlægning af hærens Royal Flying Corps og Royal Navys Royal Naval Air Service.\n1918 5 11 Richard P. Feynman, amerikansk fysiker, formentlig den mest fremtrædende i tiden efter anden verdenskrig. I 1942 bliver han leder af den gruppe, som skal beregne den kritiske masse for Manhattan atombomben. Nobepristaget 1965: han dør i 1988.\n1918 5 16 I Tyskland nedsættes den daglige brødration til 150 gram.\n1918 5 16 Afslutningen af Den Finske Borgerkrig mellem borgerlige hvide og socialistiske røde grupper i Finland, som brød ud i januar måned samme år, markeres med en sejrsparade i Helsinki. Ca. 3100 hvide og 3600 røde soldater var faldet i egentlige kampe, mens rød og hvid terror havde kostet hhv. ca. 1650 og 800 mennesker livet. I det efterfølgende summariske retsopgør blev ca. 8400 røde henrettet, mens ca. 12.500 omkom i fangelejre. De fleste røde ledere flygtede til Rusland, hvor de siden dannede Finlands kommunistiska parti.\n1918 5 18 Johannes Paul II.\n1918 5 19 Abraham Pais, jødisk hollandsk fysiker og skribent ("Subtle Is the Lord", "The Science and Life of Albert Einstein", "Niels Bohr"). I 1946 arbejder han sammen med Niels Bohr, hvorefter han slutter sig til Robert Oppenheimer ved Princeton; han dør i 2000.\n1918 5 28 Christiansborg - det 3. i rækken - indvies. Det tidligere Christiansborg, som var designet af C.F. Hansen og udsmykket af Thorvaldsen og N. Abildgård, blev ødelagt ved en brand i 1884.\n1918 6 8 Nova Aquila, den klarste nova siden Kepler's nova i 1604, opdages.\n1918 6 27 Willy Breinholst, humoristisk forfatter, elsket både i Danmark og Tyskland. (Han er i virkeligheden født Breinholt, men tager i 1948 navneforandring).\n1918 6 30 Susan Hayward, amerikansk skuespiller. Efter en kort karriere som model, tager hun til Hollywood for at prøve på rollen som Scarlett O'Hara i filmatiseringen af Margaret Mitchells roman fra 1936 "Borte med blæsten". Rollen gik dog til engelske Vivien Leigh. I 1958 vinder hun en oscar i "I Want To Live". Susan Hayward sør den 14. marts 1975, 57 år gammel.\n1918 7 1 Den underjordiske Nørreport Station åbner, det er 7 år efter at den hovedbanegården er åbnet.\n1918 7 14 Det franske troppetransportskib Djemnah sænkes af en tysk ubåd i Middelhavet. 442 omkommer.\n1918 7 14 Ingmar Bergman, (egt. Ernst Ingmar Bergman), svensk film- og teaterinstruktør; han regnes for et af film- og scenekunstens største skabende talenter. Han vokser op i et præstehjem præget af streng religiøsitet. I 1944 debuterer han i filmens verden i 1944 med manuskriptet til Alf Sjöbergs Hets (Forfulgt) om en gymnasieelev og hans tyranniske latinlærer. Bergmans film er oftest baseret på egne manuskripter, hvortaf en stor del foreligger i bogform. Bergmans internationale gennembrud kommer i 1956, da hans raffinerede erotiske komedie 'Sommarnattens leende' vinder specialprisen i Cannes. Dette giver ham mulighed for at realisere to film, der begge bliver hovedværker og skaffer Bergman verdensberømmelse: 'Det sjunde inseglet' og 'Smultronstället'. Den sidste er en hyldest til humanismen, beslægtet med storværker som Fellinis La Strada og Kurosawas Ikiru. Parallelt med en filmproduktion på mere end 50 film laver han 150 teateropsætninger. Fra 1960 til sin død arbejder han på Dramaten i Stockholm (1963-66 som chef), hvor han især vækker opsigt med sine opsætninger af Strindberg, Ibsen og Shakespeare, og hans magiske personinstruktion bidrager til at gøre Max von Sydow, Harriet Andersson, Bibi Andersson, Liv Ullmann og Erland Josephson til verdensstjerner. Bergman iscenesætter i også udlandet flere gange; i 1973 sætter han Molières Misantropen op på Det Kgl. Teater med Ghita Nørby og Henning Moritzen. I 1976 bliver han arresteret for skattesvig. Han bliver siden renset, men forlader i bitterhed Sverige og bliver tilknyttet Residenztheater i München. Han vender dog tilbage til svensk film med manér med storværket 'Fanny och Alexander', der både er en biograffilm og en tv-serie. Bergman dør den 30.7.2007.\n1918 7 15 Det andet slag ved Marne begynder, da general Ludendorff giver signal til en storofensiv i et sidste forsøg på at tvinge de allierede tilbage.\n1918 7 16 Den sidste russiske tsar Nicolaj II og hans familie, hustru og fem børn, bliver myrdet af bolsjevikker ved Jekaterinburg .\n1918 7 17 Den tidligere russiske kejserfamilie, Romanovfamilien, bliver myrdet af bolsjevikkerne. Familien, som består af Nikolaj II, søn af tsar Alexander III og (danskfødte) Dagmar samt deres fem børn, er taget til fange af rødgardister og bortført til Jekaterinburg i Sibirien. Da de hvide styrker nærmer sig i sommeren 1918, bliver rødgardisterne formentlig nervøse og skyder hele kejserfamilien og deres følge. Ligene bliver overhældt med benzin og brændt. Derefter bliver de brændte lig overhældt med svovlsyre og kastet i en mineskakt, der derefter bliver tildækket. I 1979 bliver skeletterne fundet. Den 09.07.1993 fastslås det med 99% sandsynlighed, at det er tsarens skelet, hans hustru og tre af de fire døtre, der er blevet fundet. Skeletterne af datteren Maria og kronprinsen Aleksis er ikke fundet. De jordiske rester af familien bliver genbegravet den 17.07.1998 i Sankt Petersborg - på 80 års dagen for Romanov familiens død. Den 14.08.2000 bliver Nikolaj II helgenkåret af den Ortodokse Russiske Kirke.\n1918 7 18 Nelson [Rolihlahla] Mandela, sydafrikansk politiker. Syv år kommer han som den første i sin familie i skole, hvor en lærer giver ham det engelske navn "Nelson". Han tager en bachelorgrad ved University of South Africa i Johannesburg, hvorefter han begynder at studere jura. Mandela bliver involveret i den politiske modstand mod det hvide mindretalstyres nægtelse af politiske, sociale og økonomiske rettigheder til det sorte flertal. Han bliver medlem af African National Congress (ANC) i 1942 og grundlægger Youth League (Ungdomsforbund) to år senere. Selvom partiet oprindeligt støtter en ikke-voldelig kamp, accepterer Mandela og hans kollegaer nødvendigheden af væbnet kamp efter nedskydningen af ubevæbnede demonstranter i Sharpeville i marts 1960. I 1961 bliver Mandela leder af ANCs væbnede fløj Umkhonto we Sizwe ("Nationens spyd"). I august 1962 bliver han arresteret og fængslet i fem år for ulovlige udenlandsrejser og opfordring til strejke. I juni 1964 bliver han dømt igen, denne gang på livstid, for sin deltagelse i planlægning af væbnet kamp. Efter i 1985 at have afslået at blive løsladt mod at afstå fra væbnet kamp forbliver Mandela i fængsel indtil den 11.2.1990, hvor han efter internationalt pres frigives efter ordre fra præsident F.W. de Klerk, der samtidig ophæver forbudet mod ANC. Mandela og de Klerk deler Nobels fredspris i 1993. Mandela er den første sorte præsident i Sydafrika (maj 1994 - juni 1999). Da han fratræder som præsident, bliver han talsmand for forskellige sociale og menneskerettighedsorganisationer. Han modtager mange udenlandske hædersbevisninger, blandt andre Order of St. John fra Dronning Elizabeth II og Presidential Medal of Freedom (Præsidentens Frihedsmedalje) fra George W. Bush.\n1918 7 18 Jørgen Fønss, operasanger, uddannet fra Det Kongelige Teaters operaskole i 1944. Efter krigen bliver han tilknyttet Aalborg Teater og fra 1954 og resten af karrieren er han ved Aarhus Teater, hvor han medvirker i flere lystspil af engelske dramatikere. Han dør den 17. maj 2003, 84 år gammel.\n1918 7 19 Carl Ottosen, skuespiller. Han dør i 1972.\n1918 7 19 De tyske hære begynder deres tilbagetog over Marne floden efter nederlag til de allierede.\n1918 8 8 I første verdenskrig indledes slaget ved Amiens. De allierede rykker frem over en front på 18 km mod 20 tyske divisioner. De tager 16.000 krigsfanger i løbet af to timer.\n1918 8 11 Med sejren i slaget ved Amiens under første verdenskrig indleder de allierede styrker den såkaldte hundreddagesoffensiv, som baner vejen for afslutning af krigen. Den tyske general Erich Ludendorff kalder datoen for "den sorteste dag i den tyske hærs historie".\n1918 8 13 Frederick Sanger, britisk biokemiker ved Cambridge. Han er en af de få personer, der har modtaget nobelprisen to gange. Første gang for sit arbejde med proteiner (særligt insulin) i 1958, og anden gang for sit arbejde med DNA i 1980. Han dør den 19. november 2013, 95 år gammel.\n1918 8 25 Leonard Bernstein, komponist og dirigent.\n1918 8 30 I Rusland går de socialrevolutionære (ikke-marxister) til angreb på bolsjevikkerne. I Petrograd (St Petersborg, Leningrad) myrdes chefen for den hemmelige politi. I Moskva såres Lenin hårdt ved et attentat.\n1918 9 15 Eigil Nielsen (Eigil Louis Marinus Ferdinand Nielsen), dansk fodboldmålmand. Han spiller 28 kampe som målmand for det danske landshold og er med til at vinde en bronzemedalje ved Sommer-OL 1948 i London. Han spiller for KB i alle sine landsholdsår, hvor det blev til 218 kamp, men han startede sin karriere i Esbjerg fB. Eigil Nielsen er grundlægger af Select Sport A/S. Han dør den 7. september 2000, 81 år gammel.\n1918 9 17 Chaim Herzog, født i Belfast. Politiker, general, sagfører og forfatter. Han udvandrer til Israel i 1935. Fra 1983 - 1993 er han israelsk præsident. Han dør den 17. april 1997, 78 år gammel.\n1918 9 20 Sven Methling, dansk filminstruktør og manuskriptforfatter. Han arbejder som toneassistent hos Palladium i perioden 1940-1945, inden han instruerer filmen Fyrtøjet. Hans første selvstændige spillefilm er Kriminalsagen Tove Andersen fra 1953. Med serien om Soldaterkammeraterne med start i 1958 får han sit store gennembrud. Op gennem 1960'erne instruerer han en stribe populære film med folkekære skuespillere. Han dør den 7. august 2005, 86 år gammel.\n1918 9 20 Bjørn Wiinblad, dansk keramiker og maler. Han bliver udlært typograf, men finder hurtigt ud af, at han vil gå kunstnervejen. Han bliver snart internationalt berømt for sine karakteristiske værker, der findes i millioner af hjem over hele verden. Han udsmykker alt fra amerikanske krydstogtskibe, restauranter, juleplatter til spillekort. Hans værker er udstillet på Victoria and Albert Museum i London, Museum of Modern Art i New York og på Kunstindustrimuseet i København. Han dør den 8. juni 2006, 87 år gammel.\n1918 9 26 De allierede retter et storangreb på Hindenburglinien på vestfronten.\n1918 9 28 Igor Stravinskys "Historien om en soldat" uropføres i Lausanne.\n1918 9 29 De allierede bryder igennem Hindenburg linien.\n1918 10 1 En engelsk/arabisk hær under Lawrence of Arabia og emir Faisal erobrer Damaskus.\n1918 10 1 Nathalie Lind, advokat og politiker. Cand. jur. fra Københavns Universitet i 1943. I 1943-1944 er hun sekretær i Mødrehjælpen. Fra 1945 er hun politifuldmægtig i Ålborg og fra 1949 er hun landsretssagfører i Ålborg. Hun er tidligt kvindepolitisk aktiv og 1966-1968 landsformand i Dansk Kvindesamfund. Fra 1968-1981 sidder hun i Folketinget for Venstre. Hun er socialminister i Regeringen Hilmar Baunsgaard 1968-1971, justits- og kulturminister i Regeringen Poul Hartling 1973-1975 og justitsminister i Regeringen Anker Jørgensen III 1978-1979. Hun dør den 14. januar 1999, 80 år gammel.\n1918 10 6 Franske tropper erobrer Beirut, Libanon.\n1918 10 8 Jens Christian Skou, dansk fysiolog og modtager af Nobelprisen i kemi, cand.med. fra Københavns Universitet og dr.med. fra Aarhus Universitet. Han bliver professor i fysiologi ved Aarhus Universitet i 1963 og er fra 1978-1988 professor i biofysik ved samme universitet. Han arbejder især med cellemembraners evne til at transportere stoffer ind og ud af cellen. I 1957 offentliggør han sin første artikel om natrium-kalium-pumpen (Na+,K+-ATPase). 40 år senere i 1997 får han Nobelprisen i kemi for opdagelsen. Han er medlem af Videnskabernes Selskab og æresdoktor ved Københavns Universitet. Han dør den 28. maj 2018, 99 år gammel.\n1918 10 10 Ole Juul, forfatter og journalist. Fra 1938–1943 journalist ved Roskilde Avis og Aalborg Stiftstidende. Han deltager i modstandsarbejdet og må i oktober 1943 flygte til Sverige. Han skriver en lang række romaner, bl.a. debutromanen "De røde enge" (1945) og "Det tossede paradis" (1953(, der begge er filmatiseret . Han dør den 17. april 2009, 90 år gammel.\n1918 10 17 Staten Jugoslavien oprettes.\n1918 10 17 Rita Hayworth (født Margarita Carmen Cansino), amerikansk skuespiller ("Only Angels Have Wings" fra 1939, "Blood and Sand" fra 1941, "Gilda" fra 1946, "Pal Joey"). I en periode er hun gift med Orson Welles, "The Beauty and The Brain". Hun dør i 1987 efter mange års kamp med Alzheimer's disease.\n1918 10 18 Tjekkoslovakiet erklærer sig uafhængig af Østrig – Ungarn.\n1918 10 23 Ulrik Neumann, sanger, guitarist og entertainer. Sammen med svenske Alice Babs og Svend Asmussen udgør han The Swedanes. Sent i sin karriere optræder han sammen med sine børn, Sniff og Mikael. Han dør i 1994.\n1918 10 23 De danske sønderjyders rigsdagsmand H.P. Hanssen kræver i den tyske rigsdag, at Sønderjylland skal genforenes med Danmark. Samme dag udtrykker den danske rigsdag ønske om, at grænsespørgsmålet løses på grundlag af folkenes selvbestemmelsesret.\n1918 10 26 Den tyske general Ludendorff træder tilbage fra hærledelsen og afløses af general Groener.\n1918 10 26 Den schweiziske hotelmand grundlægger af Hotel Ritz i Paris Cesar Ritz dør 68 år gammel.\n1918 10 27 Elith Nørreholm, journalist og programvært. I 1954 bliver han ansat ved Danmarks Radio i Børn- og Ungeafdelingen. Han medvirker bl.a. i radioprogrammet Sommerferiebussen, hvor et hold DR-medarbejdere kører rundt i Danmark i børnenes skoleferie og laver reportager fra de besøgte feriesteder. I 1979 modtager han Christian Kryger-prisen og i 1989 Peter Sabroe-Prisen for sin indsats for børn og unge. Han dør den 6. januar 1991, 72 år gammel.\n1918 10 28 Den tjekkiske republik proklameres, og Thomas Masaryk vender tilbage fra Paris for at blive valgt til landets præsident.\n1918 10 29 Verdens første luftfartsselskab - Det Danske Luftfartselskab (DDL) - stiftes.\n1918 10 30 Tjekkoslovakiet udråbes som republik under ledelse af Thomas Masaryk og Eduard Benes.\n1918 10 30 Ved afslutningen af første verdenskrig tiltræder det Osmanniske Rige en våbenhvileaftale, hvilket markerer afslutningen på krigen i Mellemøsten.\n1918 10 31 Det moderne Ungarn dannes efter en opsplitning af det Østrig-Ungarnske rige.\n1918 11 3 Den tyske flåde i Kiel gør mytteri.\n1918 11 3 Polen erklærerede sig uafhængig fra Rusland.\n1918 11 3 Det Østrig–Ungarnske imperium opløses.\n1918 11 4 Den tyske revolution, Novemberrevolutionen, starter, da 40.000 matroser overtager havnen i Kiel. Tre af de vigtige personer bag rrevolutionen, nemlig Rosa Luxemburg, Franz Mehring og Karl Liebknecht, bliver dræbt. I de følgende fem dage bliver der dannet arbejder- og soldaterråd i mange større tyske byer. Kejser Wilhelm II abdicerer og overlader regeringsmagten til ledelsen i det socialdemokratiske parti SPD. Revolutionen betød, at 1. verdenskrig kunne afsluttes, ligesom revolutionen til sidst banede vejen for indførelsen af et parlamentarisk demokrati i form af Weimarrepublikken.\n1918 11 6 Republikken Polen udråbes.\n1918 11 7 Billy (William Franklin) Graham, amerikansk evangelist, som i sine kampagner bruger alle moderne kommunikations- og markeringsteknikker for at få sit publikum i tale.\n1918 11 9 Wilhelm II abdicerer som tysk kejser og flygter til Holland.\n1918 11 9 Efter et mytteri blandt matroserne i Kiel og revolution i Berlin bliver socialisten Friedrich Ebert rigskansler i Tyskland. Socialdemokraten Philipp Scheidemann udråber samme dag den tyske republik.\n1918 11 11 Våbenhvileaftale underskrives i en bevogtet jernbanevogn i Compiègne skoven. Våbenhvilen indtræder på Vestfronten fra klokken 11. Første verdenskrig er afsluttet. De sønderjyske soldater i den tyske hær kan vende hjem. På den dag mindes de faldne i første og anden verdenskrig (i den angelsaksiske verden kaldes den "remembrance day").\n1918 11 11 Stubby Kaye, amerikansk skuespiller og sanger ('Guys and Dolls').\n1918 11 12 Østrig-Ungarns sidste kejser, Karl I abdicerer dagen efter våbenstilstand i første verdenskrig, og landet bliver en republik.\n1918 11 12 Polen erklæres som selvstændig republik.\n1918 11 13 I protest mod at flere fagforeningsledere er blevet arresteret, udbryder der strejker flere steder i Danmark - og mange tusinde demonstranter mødes på Grønttorvet (nu Israels Plads) i København. De bliver angrebet voldsomt af politiet, og 22 demonstranter - blandt andet en 7-årig dreng - bliver hårdt kvæstet. Demonstrationen er blandt andet inspireret af revolutionerne i Berlin og Kiel tidligere på måneden.\n1918 11 13 "Slaget på Grønttorvet". En arbejderdemonstration med 40.000 deltagere på Københavns grønttorv (i dag Israels Plads) bliver splittet af politiet. Flere hundrede måtte efterfølgende søge lægebehandling, og ca. 50 personer blev arresteret.\n1918 11 14 Tomas Masaryk bliver valgt til Tjekkoslovakiets første præsident.\n1918 11 15 'Victory day' fejres for at markere afslutningen af 1. verdenskrig.\n1918 11 17 På Folkehjem i Åbenrå kræver vælgerforeningen for Nordslesvig, at grænsespørgsmålet løses ved en folkeafstemning. Rigsdagsmand H.P. Hanssen bekendtgør for en tusindtallig forsamling, at håbet om en genforening er inden for rækkevidde.\n1918 11 18 Letland udråber sig til selvstændig republik.\n1918 11 21 Som et led i den tyske overgivelse efter første verdenskrig udleveres den tyske højsøflåde til englænderne, der internerer den i flådebasen Scapa Flow, hvor flåden året efter sænkes af dens eget mandskab.\n1918 11 23 Forfatteren Harald Kidde, hvis værker er stærkt præget af hans dybtgående beskæftigelse med etiske og religiøse emner, dør 40 år gammel.\n1918 11 30 Island bliver selvstændig stat i personalunion med Danmark.\n1918 12 1 Kongeriget Jugoslavien oprettes.\n1918 12 1 Island bliver selvstændig, i personalunion med Danmark. Dette varer indtil 1944.\n1918 12 2 Ove Guldberg, dansk politiker og minister. Cand.polyt. i 1942 og cand. jur. i 1949. Han er direktør for Foreningen af rådgivende Ingeniører 1957-1968. Oprindeligt er han medlem af Det konservative Folkeparti. Fra 1963 stillet han op for Venstre og er medlem af Folketinget 1964-1977. Han er trafikminister i Hilmar Baunsgaards regering 1968-1971 og udenrigsminister i Poul Hartlings regering 1973-1975. Efter sin afgang som udenrigsminister er han 1973-1977 medlem af Europaparlamentet og deltager i meget udvalgsarbejde i Strasbourg, Luxembourg og Bruxelles. I 1976 kommer det frem, at han har fået rejserefusion fra Europaparlamentet, selv om han har fløjet gratis i egenskab af bestyrelsesmedlem i SAS. Han forlader Danmark i 1987 og bosætter sig i hhv. Irland og Spanien. Han dør den 28. februar 2008.\n1918 12 4 Præsident Woodrow Wilson forlader USA på USS George Washington for at tage til fredforhandlinger i Paris. Det er første gang en siddende amerikansk præsident tager til Europa.\n1918 12 8 Forfatteren og dramatikeren, admiralinde Emma Gad udsender sin berømte bog Takt og Tone - Om Omgang med Mennesker.\n1918 12 11 Aleksander Solsjenitsyn, russisk forfatter. Hans litterære gennembrud kommer i 1962 med romanen "En dag i Ivan Denisovitjs lov", som fortæller om livet i en stalinistisk fangelejr. Hans mest kendte romaner er "Kræftafdelingen", "I den første Kreds" og "Gulag Øhavet". Han bliver i 1974 fordrevet fra Sovjetunionen som en "ondsindet anti-kommunist" efter at have skrevet "Gulag Øhavet" og bor i en årrække i USA. Han bliver delvist rehabiliteret i slutningen af 1980'erne af Mikhail Gorbatjov. I 1994 vender han tilbage til Rusland, tre år efter Sovjetunionen sammenbrud - og denne gang som en helt. Han dør den 3. august 2008.\n1918 12 11 Erling Bjøl, politolog, journalist og forfatter, mag.art. i 1948. Han er udenrigspolitisk medarbejder ved United Press 1938, Nationaltidende 1942, BBC i London 1944, Dagbladet Information 1945-59 og Politiken 1959. I 1963 bliver han kst. professor i statskundskab ved Aarhus Universitet og fastansat i 1967. Her står han for opbygningen af det nye fag international politik i årene frem til 1983. I 1966 bliver han dr.scient.pol., og i 1974 bliver han optaget i Videnskabernes Selskab. Hans politologiske forfatterskab dækker især fransk og dansk udenrigspolitik, men han skriver også om historiske emner.\n1918 12 14 I England får kvinder over 30 valgret Den første kvinde, der vælges, er den irske nationalist grevinde Markievicz af Sinn Fein. Hun kan imidlertid ikke indtage sin plads, da hun sidder i fængsel.\n1918 12 14 Portugals præsident, Sidonio Paes, der året forinden har tiltaget sig diktatorisk magt, myrdes ved et attentat, kun 6 uger efter, at han har overlevet et tidligere attentatforsøg.\n1918 12 14 "Gianni Schicchi", en 1-akts opera af Giacomo Puccini, uropføres ved New York's Metropolitan opera.\n1918 12 14 Friedrich Karl von Hessen, tysk prins, der i oktober måned samme år var valgt af den finske Riksdag til at blive Kong Väinö I, afstår fra Den finske Krone, vistnok på grund af de urolige forhold ved afslutningen af første verdenskrig.\n1918 12 21 Kurt Waldheim, Østrigs præsident 1986-1992, FN's generalsekretær 1972-1981. Han dør i 2007.\n1918 12 22 Lis Møller (f. Olesen), journalist og politiker for Det Konservative Folkeparti. Uddannet på de konservative aviser i Holbæk og Sorø og senere ansat på Nationaltidende og Dagens Nyheder. I 1949 bliver hun programsekretær i Danmarks Radio, fra 1956 tilknyttet TV. Hun er kendt for en række interviewprogrammer i radio og tv, som behandler sociale emner, herunder enlige mødre, narkotikaproblemer og psykisk syge. Hun er medlem af Folketinget 1966-1973 og igen fra 1981 til sin død. Som socialordfører er hun ind imellem i opposition til sin eget parti, som ikke deler hendes positive syn på bl.a. Christiania og BZ-bevægelsen. Hun bliver den 28. februar 1942 gift med senere folketingsmedlem og finansminister Poul Møller (1919-1997). Sammen får de sønnen Per Stig Møller. Hun dør den 24. september 1983, 64 år gammel.\n1918 12 25 Anwar Sadat, ægyptisk soldat og politiker. Hans deltagelse i bestræbelserne for at smide englænderne ud af landet koster ham flere fængselsophold. I 1952 er han med i den gruppe af officerer, som vælter den ægyptiske kongedømme. Efter Nassers død i 1970, overtager Sadat præsidentposten. To år senere udviser han de russiske styrker, kort før Ægypten forgæves forsøger at smide de israelske tropper ud af Sinai halvøen. Han initierer fredsforhandlinger med Israel og i 1977 besøger han Knesset i Jerusalem. For sine fredsbestræbelser modtager han i 1978 sammen med Israels premierminister Begin Nobels fredspris. I 1979 underskriver Sadat en fredsaftale mellem Ægypten og Israel som den første arabiske stat. Disse bestræbelser afføder voldsomme reaktioner både fra de øvrige arabiske stater og fra den indenlandske opposition. Den 6. oktober 1981 myrdes Anwar Sadat ved skud under overværelse af en militærparade til minde om den ægyptisk-israelske krig i 1973.\n1918 12 30 Det tyske kommunistparti stiftes.